# Martin Baričević, predsjednik

Hrvatska zajednica općina

KLASA: 351-03/20-01/22

URBROJ: 525-12/0684-21-31

Zagreb, 12. travanj 2021.

| Primjedba | Odgovor |
| --- | --- |
| Nastavno na zaprimljenu Stratešku studiju ovim putem vas obavještavamo kako Hrvatska zajednica općina nema dodatnih prijedloga, mišljenja i primjedbi koje bi trebalo uvažiti. | / |

# Blanka Bobetko-Majstorović, dpl.ing.biol.

SISAČKO MOSLOVAČKA ŽUPANIJA

Upravni odjel za prostorno uređenje, graditeljstvo i zaštitu okoliša

Odsjek za zaštitu prirode

KLASA: 351-03/21-02/02

URBROJ: 2176/01-08/11-21-2

Zagreb, 16.travanj 2021.

| Primjedba | Odgovor |
| --- | --- |
| Izvršili smo uvid u Strategiju poljoprivrede za razdoblje od 2020. do 2030. godine i Stratešku studiju o utjecaju na okoliš Strategije, te nemamo prijedloga niti primjedbi na navedene dokumente. | / |

# Mario Banožić, dr.sc.

MINISTARSTVO OBRANE

KLASA: 351-01/21-01/2

URBROJ: 512-01-21-6

Zagreb, 15.travanj 2021.

| Primjedba | Odgovor |
| --- | --- |
| U vezi s vašim dopisom gornjih oznaka, izvješćujemo vas da Ministarstvo obrane iz djelokruga svoje nadležnosti nema primjedbi na mišljenje o strateškoj Studiji o utjecaju na okoliš Strategije poljoprivrede za razdoblje od 2020. do 2030. godine. | / |

# Zdravko Marić, dr.sc.

MINISTARSTVO FINANCIJA

KLASA: 351-01/21-01/07

URBROJ: 513-06-02-21-2

Zagreb, 7.travanj 2021.

| Primjedba | Odgovor |
| --- | --- |
| Ministarstvo poljoprivrede dostavilo je dopis, KLASA: 351-03/20-01/22, URBROJ: 525-12/0684- 21-61 od 23. ožujka 2021. godine, kojim traži mišljenje na Stratešku studiju o utjecaju na okoliš Strategije poljoprivrede za razdoblje od 2020. do 2030. godine (dalje: Strateška studija).  Ministarstvo financija se na Stratešku studiju očituje kako slijedi:  Ministarstvo poljoprivrede uputilo je u javnu raspravu Stratešku studiju, sukladno čitanku 67. Zakona o zaštiti okoliša („Narodne novine“, br. 50/13, 153/13, 78/15, 12/18 i 118/18), članku 23. Uredbe o strateškoj procjeni utjecaja plana i programa na okoliš („Narodne novine", broj 3/17), člancima 12., 16. i 17. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine", broj 64/08) te članku 11. Zakona o pravu na pristup informacijama („Narodne novine", br. 25/13 i 85/15).  Navedena Strateška studija, objavljena je na internetskim stranicama Ministarstva poljoprivrede: https:/poljoprivreda.gov.hr/istakiute --\_ teme/poljoprivreda -- 173/strategija -- poljoprivrede -- za -- razdoblje -- od -- 2020 -- do -- 2030 -- godine/postupak - strateske -- procjene – utjecaja – na – okolis /4150. te Ministarstvo poljoprivrede očekuje dostavu prijedloga, miljenja i primjedbi na isto.  Sukladno naprijed navedenom, Ministarstvo financija s gledišta primjene pravila o državnim potporama, nije nadležno za državne potpore za poljoprivredu i ribarstvo kako to proizlazi iz članka 1. stavka 3. Zakona o državnim potporama („Narodne novine“, broj: 47/14 i 69/17). | / |

# Ivan Malenica, dr.sc.

MINISTARSTVO PRAVOSUĐA I UPRAVE

KLASA: 011-02/21-01/192

URBROJ: 514-12-03-01/03-21-02

Zagreb, 7.travanj 2021.

| Primjedba | Odgovor |
| --- | --- |
| Vezano uz Vaš dopis gore navedene KLASE I URBROJA kojima je zatraženo mišljenje o strateškoj studiji o utjecaju na okoliš Strategije poljoprivrede za razdoblje od 2020. do 2030. godine izvješćujemo Vas da Ministarstvo pravosuđa i uprave, u okviru svoje nadležnosti nema primjedbi. | / |

# Bojan Mijok, mag.oec.

VIROVITIČKO PODRVSKA ŽUPANIJA

Upravni odjel za gospodarstvo i poljoprivredu

KLASA: 351-02/20-02/10

URBROJ: 2189/1-03/03-21-5

Zagreb, 16.travanj 2021.

| Primjedba | Odgovor |
| --- | --- |
| Nastavno na Vaš zahtjev za davanjem mišljenja o Strateškoj studiji utjecaja na okoliš Strategije poljoprivrede za razdoblje od 2020. do 230. godine KLASA: 351-03/20-01/22, URBROJ: 525-12/0684-21-61 od 23. ožujka 2021. godine, sukladno članku 23. stavku 2. Uredbe o strateškoj procjeni utjecaja strategije, plana i programa na okoliš (NN 3/17), dajemo sljedeće mišljenje:  Uvidom u Stratešku studiju utjecaja na okoliš Strategije poljoprivrede za razdoblje od 2020. do 2030. godine, mišljenja smo kako je Studija izrađena sukladno Uredbi te sadrži sve što je propisano Prilogom I. Uredbe.  Temeljem navedenoga smatramo kako prema posebnim propisima nema posebnih utjecaja i uvjeta vezanih za zaštitu okoliša koje je potrebno dodatno uvažiti. | / |

# Tomo Medved

MINISTARSTVO HRVATSKI BRANITELJA

KLASA: 022-03/21-02/81

URBROJ: 522-02/2-21-2

Zagreb, 19.travanj 2021.

| Primjedba | Odgovor |
| --- | --- |
| U vezi Vašeg dopisa pod gornjom brojčanom oznakom, obavještavamo vas da Ministarstvo hrvatskih branitelja nema primjedbi na Stratešku studiju o utjecaju na okoliš Strategije poljoprivrede za razdoblje od 2020. do 2030. | / |

# Koraljka Vahtar – Jurković, izv. prof.dr.sc., dipl.ing.građ

PRIMORSKO - GORANSKA ŽUPANIJA

Upravni odjel za prostorno uređenje, graditeljstvo i zaštitu okoliša

KLASA: 351-01/21-04/31

URBROJ: 2170/1-03-08/7-21-2

Zagreb, 21.travanj 2021.

| Primjedba | Odgovor |
| --- | --- |
| Povodom Vašeg dopisa zaprimljenog 1. travnja 2121. kojim tražite sudjelovanje naše županije u pripremi primjedbi, prijedloga i mišljenja na Stratešku studiju o utjecaju na okoliš Strategije poljoprivrede za razdoblje od 2020. do 2030 godine, izrađenu u ožujku 2021., od društva Ires ekologija d.o.o. iz Zagreba (dalje u tekstu: Strateška studija), ovim putem se očitujemo da bi u Strateškoj studiji trebalo posebno detaljno propisati mehanizme za ograničenje korištenja sredstva za zaštitu bilja (osobito zaprašivanja iznad vodenih površina) i mineralnih gnojiva čije korištenje iznimno loše utječe na ciljne vrste područja ekološke mreže NATURA 2000. | S obzirom da se cijela Strategija temelji na provedbi održivih poljoprivrednih praksi te smanjenju uporabe mineralnih gnojiva i pesticida kao što je navedeno u provedbenom mehanizmu B.1. Potpora praksama prihvatljivima za okoliš, klimu i dobrobit životinja te provedbenom mehanizmu B.3. Poticanje prijelaza na ekološku proizvodnju smatramo da propisivanje dodatnih mjera za ograničenje korištenja sredstva za zaštitu bilja nije potrebno. |

# Višnja Ljubičić, dipl.iur.

PRAVOBRANITELJICA ZA RAVNOPRAVNOST SPOLOVA

URBROJ: 13-21-06

Zagreb, 19.travanj 2021.

|  |  |
| --- | --- |
| Primjedba | Odgovor |
| Uvidom u dostavljeni Nacrt Strategije ipak smatram važnim ukazati na još jedan prijedlog kojeg sam izníjela na sastanku (i koji nije uvršten u Nacrt Strategije), a odnosi se na poljoprivredne savjetnike/ice. Naime, na str. 44. Nacrta Strategije, u području intervencije F. Objedinjavanje sustava poljoprivrednog znanja i inovacija, kao provedeni mehanizam F.1. navodi se jačanje veza poljoprivrednih savjetnika sa znanstvenim institucijama.  S tim u vezi, Pravobraniteljica je stava kako bi predviđeni programi obrazovanja i osposobljavanja za specijalizirane savjetnike/ice, s različitim modulima koji će biti prilagodbeni potrebama poljoprivrednika, svakako trebali obuhvatiti i module koji se odnose na ravnopravnost spolova te koji moduli će biti prilagođeni i specifičnim potrebama žena poljoprivrednica. Navedeno bi bilo u skladu i sa Rezolucijom Europskog parlamenta o ženama i njíhovoj ulozi u ruralnim područjima (Rezolucija, 4. 4.2017.) koja predlaže da se u programe osposobljavanja koji su posebno posvećeni poljoprivrednoj djelatnosti postupno uvrste moduli o ravnopravnosti te da se taj aspekt uključi i u izradu nastavnih materijala.  Stoga Pravobraniteljica predlaže da se u navedeni tekst na str. 44. Nacrta Strategije doda tekst (označen podebljanim slovima) te da isti glasi:  *Razvit će se centar, odnosno sustav za učenje, u suradnji sa znanstvenim institucijama, koji će nuditi dugotrajne i kratkotrajne programe obrazovanja i osposobljavanja za specijalizirane savjetnike, s različitim modulima koji će bit prilagođeni potrebama poljoprivrednika,* ***kao i specifičnim potrebama žena poljoprivrednica te koji će obuhvaćati i module o ravnopravnosti spolova****. Potencijalni privatni savjetnici koji bi htjeli sudjelovati mogli bi to učiniti pod komercijalnim uvjetima. Centar bi bio stjecište znanja kroz dugotrajne i kratkotrajne programe obrazovanja i osposobljavanja savjetnika. Nositelj centra bila bi neovisna državna savjetodavna institucija, a trebao bi biti smješten neposredno uz visokoškolsku obrazovnu instituciju koja u svom sastavu ima svu potrebnu infrastrukturu.* | Komentari se odnose na nacrt Strategije. |
| Nadalje, vezano uz provedbeni mehanizam F.2. Razvoj središnjeg poljoprivrednog informacijskog sustava i centra znanja na str. 45. Nacrta Strategije, Pravobraniteljica predlaže da se razmotri i mogućnost da se svi relevantni podaci koji će se iskazivati iz baze podataka Ministarstva svakako iskažu razvrstano po spolu. Naime, Zakonom o ravnopravnosti spolova (Narodne novine, broj 82/08, 69/17) u čl.17., koji govori o statističkim podacima, u st.1. propisano je slijedeće: „Svi statistički podaci i informacije o osobama, koji se prikupljaju, evidentiraju i obraduju u tijelima državne vlasti, tijelima jediníca lokalne i područne (regionalne) samouprave, pravnim i fizičkim osobama koje obavljaju djelatnost u skladu s propisima, moraju biti iskazani po spolu.“ S tim u vezi, napominjem kako je jedan od preduvjeta za izradu rodno osjetljivog proračuna upravo postojanje relevantnih podataka koji su iskazani po spolu.  Stoga Pravobraniteljica predlaže da se u navedeni tekst na str. 45. Nacrta Strategije doda tekst (označen podebljanim slovima) te da isti glasi:  Pokrenut će se interaktivna mrežna stranica Ministarstva koja će obuhvatiti novi centar znanja i središnji poljoprivredni informacijski sustav.  Centar znanja će objediniti sve javno dostupne podatke o hrvatskom poljoprivredno- prehrambenom sektoru i sve rezultate istraživanja iz projekata EIP-a, programa Obzor 2020 i projekata Vijeća za istraživanja u poljoprivredi. Centar znanja bit će dostupan svima zainteresiranima.  *Centar će biti dio integriranog središnjeg poljoprivrednog informacijskog sustava, koji će obuhvatiti sve baze podataka Ministarstva (zemljište, upisnik poljoprivrednih gospodarstava, potpore, upisnik životinja, ekološka proizvodnja, upisnik pčelara itd.).* ***Svi relevantni podaci iz baza podataka, kad god je to moguće, iskazivati će se po spolu****. Sustav će se postaviti kao interaktivna mrežna stranica jednostavna za korištenje koju podržavaju namjenske (mobilne) apIikacjje. Javni podaci moći će se pretraživati i bit će dostupni za daljnje analize. Podaci koji se odnose na pojedince neće biti dostupni preko sustava.* | Komentar se ne odnosi na Stratešku studiju. |
| Nadalje Pravobraniteljica ukazuje i kako je kao jedan od općih ciljeva u Nacrtu Strategije na str. 23. navedeno 3.1. smanjenje siromaštva u ruralnim područjima te bi tu posebno trebalo imati u vidu i istaknuti nepovoljniji položaj žena u ruralnim područjima odnosno postojeće rodne razlike između muškaraca i žena, uključujući i neplaćeni rad žena u kućanstvu te njegu i skrb za obitelj i zajednicu.  Stoga Pravobraniteljica predlaže da navedeni cilj glasi:  3.1. Smanjenje siromaštva u ruralnim područjima, **uz uvažavanje postojećih rodnih razlika između žena i muškaraca.** |  |
| Pravobraniteljica smatra kako bi, pored navođenja da je Hrvatska po zastupljenosti žena na rukovodećim pozicijama u poljoprivredi u gornjoj polovici rang liste država članica te da ostvaruje znatno povoljnije pokazatelje od većine tzv. starih država članica što se navodi na str. 10. u poglavlju koje se odnosi na stratešku viziju, trebalo navesti i statističke podatke o broju žena i muškaraca nositelja/ica OPG-a u Hrvatskoj (uz kratak osvrt na njihovu dobnu i obrazovnu strukturu) kao i podatke iz Upisnika poljoprivrednika (udio žena u ukupnom broju odgovornih osoba u trgovačkim društvima upisanim u navedeni upisnik kao i udio žena u ukupnom broju odgovornih osoba u obrtima).  Navedene podatke Pravobraniteljica je iznijela i analizirala u svojem Izvješću o radu za 2020. godinu (dostupno na poveznici: https://www.Drs.hr/cms/post/392. str.167-172. Izvješća) gdje je konstatirala slijedeće:  U odnosu na stanje u Republici Hrvatskoj, najnoviji podaci Državnog zavoda za statistiku (DZS, Žene i muškarci u Hrvatskoj 2020..) ukazuju na izrazito nizak udio žena u djelatnosti poljoprivrede, šumarstva i ribarstva (28,4%).  Prema podacima DSZ-a, prosječna mjesečna bruto plaća zaposlenih u pravnim osobama prema djelatnosti (2018.) u području poljoprivrede, šumarstva i ribarstva iznosi 7.144 KN (M-7.420 KN, Ž-6.417 KN). Iz navedenog je vidljivo kako udio plače žena u plaćama muškaraca u ovom sektoru iznosi 86,5%.  Prema podacima iz Upisnika poljoprivrednika, udio žena u ukupnom broju odgovornih osoba u trgovačkim društvima upisanim u navedeni Upisnik (2020.) iznosio je 26,91%, dok je udio žena u ukupnom broju odgovornih osoba u obrtima iznosio 21,39%. Ukupni prosjek iznosi 24,15% žena kao odgovornih osoba, dok je (2019.) taj prosjek iznosio 22,64%, a što ukazuje na blagi porast od 1,51% u 2020., te svakako predstavlja pozitivan trend.  Žene su u 2020. bile nositeljice ukupno 30,19% OPG-a (obiteljskih gospodarstva i samoopskrbnih poljoprivrednih gospodarstava) u Republici Hrvatskoj, a što je gotovo identičan udio kao i tijekom ranijih godina (2019.- 30,43%, 2018.- 30,37%). Žene nositeljice OPG-a su u najvećoj mjeri osobe starije od 65 godina života (47,6%), a slično je i kod muškaraca (38,4% je starije od 65 godina). Najmanje nositelja/ica OPG-a nalazi se u dobnim skupinama od 18-34 i od 35-39 godina života (ukupno 7% žena i 12,80/0 muškaraca), a sa povišenjem dobnih skupina raste i broj (žena i muškaraca) nositelja OPG-a, pri čemu je taj porast İpak veći kod žena. | Komentar se ne odnosi na Stratešku studiju. |
| U odnosu na ostale primjedbe koje su navedene u dopisu od 8.4.2021., te dodatno pojašnjene na sastanku u Ministarstvu poljoprivrede 15.4.2021., Pravobraniteljica je svjesna kako se radi o pitanjima koja svakako zahtijevaju sustavan pristup te određeno vremensko razdoblje za njihovu provedbu. Stoga bi navedene primjedbe (kod kojih Pravobraniteljica i nadalje ostaje) svakako trebalo imati u vidu i prilikom izrade ostalih dokumenata, strategija i politika iz područja poljoprivrede, uključujući i *nacionalni strateški plan* koji se odnosi na područje poljoprivrede. | Komentar se ne odnosi na Stratešku studiju. |
| lmajući u vidu navedeno, Pravobraniteljica moli da ju se pravovremeno uključi i u izradu ostalih relevantnih dokumenata (kao i istraživanja) koji se odnose na položaj žena u ruralnim područjima, a kako bi mogla dati svoj doprinos. Naime uvođenje rodne perspektive u navedene dokumente svakako bi doprinijelo provedbi načela ravnopravnosti spolova i uklanjanju rizika višestruke diskriminacije žena u ruralnim područjima. | / |

# Branka Kuba

POŽEŠKO - SLAVONSKA ŽUPANIJA

Upravni odjel za gospodarstvo i graditeljstvo

Odsjek za prostorno uređenje graditeljstvo i zaštitu okoliša

KLASA: 351-03/21-01/13

URBROJ: 2170/1-03-08/7-21-2

Zagreb, 12.travanj 2021.

| Primjedba | Odgovor |
| --- | --- |
| Dopisom KLASA: 351-03/20-01/22, URBROJ: 525-12/0684-21-61 od 23. ožujka 2021. godine, zatražili ste mišljenje na Stratešku studiju o utjecaju na okoliš Strategije poljoprivrede za razdoblje od 2020. do 2030. godine, sukladno članku 23. stavak 2. Uredbe o strateškoj procjeni utjecaja strategije, plana i programa na okoliši (Narodne novine, broj 3/17).  Uvidom u Stratešku studiju o utjecaju na okoliš Strategije poljoprivrede za razdoblje od 2020. do 2030. godine, koja je objavljena na mrežnim stranicama Ministarstva poljoprivrede, Upravni odjel za gospodarstvo i graditeljstvo Požeško-slavonske županije, Odsjek za prostorno uređenje, graditeljstvo i zaštitu okoliša nema primjedbi i prijedloga vezanih na istu. | / |

# Josip Aladrović

MINISTARSTVO RADA, MIROVINSKOG SUSTAVA, OBITELJI I SOCIJALNE POLITIKE

KLASA: 023-01/20-01/148

URBROJ: 524-02-02-01/2-21-5

Zagreb, 13.travanj 2021.

| Primjedba | Odgovor |
| --- | --- |
| Ministarstvo rada, mirovinskog sustava, obitelji i socijalne politike nema primjedbi na dostavljenu Stratešku studiju o utjecaju na okoliš Strategije poljoprivrede za razdoblje od 2020. do 2030. godine. | / |

# Dean Jajić, dr.med.vet.

GRAD ZAGREB

Gradski ured za gospodarstvo, energetiku i zaštitu okoliša

Sektor za zaštitu okoliša i održivo gospodarenje otpadom

KLASA: 320-01/20-01/413

URBROJ: 251-12-01-2-1-7

Zagreb, 12.travanj 2021.

|  |  |
| --- | --- |
| Primjedba | Odgovor |
| Na stranici 93. kod naslova 4.6. Utjecaj klimatskih promjena u sektoru poljoprivrede potrebno je posebno obraditi elementarnu nepogodu-mraz pošto je isti po podacima iznesenim u Strateškoj studiji drugi čimbenik po redu koji je nanio veće štete u poljoprivredi nakon poplava, a isti nije zasebno obrađen sa činjeničnim podacima kao što su poplava, suša, toplinski stres i ostalo. | Primjedba se prihvaća te je u poglavlju 4.6. *Utjecaj klimatskih promjena u sektoru poljoprivrede* dodano novo potpoglavlje 4.6.4 *Mraz* unutar kojeg je obrađena ova elementarna nepogoda kao i provedbeni mehanizmi Strategije koji na strateškoj razini imaju utjecaj na sprječavanje i ublažavanje šteta koje nastaju kao posljedica mraza u poljoprivredi. |
| Na stranici 111. kod naslova 7.1.5 Šume i šumarstvo potrebno je kod mehanizma - izgradnja, sanacija i modernizacija infrastrukture, navodnjavanje i odvodnja na postojećem poljoprivrednom zemljištu; te usvajanje novih tehnologija u navodnjavanoj poljoprivredi dodatno pojasniti potencijalno negativan utjecaj potencijalnog narušavanja stabilnosti šumskih sastojina (sušenje stabala) promjenom razine podzemnih voda i hidrološkog režima te u tekstu Strateške studije predložiti mjere za ublažavanje potencijalno negativnog utjecaja. | Primjedba se prihvaća, u Poglavlju 7.1.5. Šume dodano je dodatno objašnjenje potencijalnog utjecaja narušavanja stabilnosti šumskog ekosustava te ono sada glasi :  *„-potencijalno negativan utjecaj potencijalnog narušavanja stabilnosti šumskih sastojina (sušenje stabala) promjenom razine podzemnih voda i hidrološkog režima u šumskim sastojinama ovisnim o razinama i dinamici podzemne vode (sastojine hrasta lužnjaka), režimu plavljenja (sastojine vrba i topola) ili obje ove karakteristike (sastojine crne johe i poljskog jasena)“*  Također, mjera ublažavanja za Šume i šumarstvo obuhvaćena je mjerom zaštite za Površinske i podzemne vode, Bioraznolikost, Šume i šumarstvo te glasi:  *„Prilikom planiranja sustava navodnjavanja izraditi stručne podloge koje će procijeniti kumulativni utjecaj svih planiranih sustava navodnjavanja koji planiraju zahvat vode iz istog izvora, odnosno procijeniti značaj utjecaja na režim podzemnih i površinskih voda kako ne bi došlo do kumulativnog narušavanja njihovog količinskog stanja. Stručne podloge prioritetno treba napraviti na području slivova gdje je ocijenjeno loše količinsko stanje podzemnih vodnih tijela i/ili postoji značajno opterećenje u pogledu zahvaćanja i preusmjeravanja vode.“* |
| Na stranici 114. kod naslova 7.1.7 Zrak potrebno je kod mehanizma- povećanje proizvodnih kapaciteta malih i srednjih govedarskih i svinjogojskih farmi, razvoj poljoprivrednih gospodarstava dodatno pojasniti potencijalno negativan utjecaj povećanja koncentracije onečišćujućih tvari u zraku uslijed povećanja broja životinja te u tekstu Strateške studije predložiti mjere za ublažavanje potencijalno negativnog utjecaja | U poglavlju 7.1.7 *Zrak* za utjecaj povećanja proizvodnih kapaciteta malih i srednjih govedarskih i svinjogojskih farmi te razvoj poljoprivrednih gospodarstava dodatno je pojašnjen potencijalno negativan utjecaj povećanja koncentracije onečišćujućih tvari u zraku uslijed povećanja broja životinja.  Navedeni utjecaji mogu se ublažiti poboljšanjem gospodarenja stajskim gnojem te poboljšanjem ishrane životinja/kvalitete stočne hrane i uzgojne prakse što je predviđeno provedbenim mehanizmom B.1. *Potpora praksama prihvatljivima za okoliš, klimu i dobrobit životinja* Strategije te također, u poglavlju 7.1.7 *Zrak* Strateške studije prepoznato kao pozitivan utjecaj na kvalitetu zraka. S obzirom na navedeno dodatne mjere ublažavanja nije potrebno propisivati. |
| Na stranici 115. kod naslova 7.1.8 Klima potrebno je kod mehanizma- povećanje proizvodnih kapaciteta malih i srednjih govedarskih i svinjogojskih farmi, razvoj poljoprivrednih gospodarstava dodatno pojasniti potencijalno negativan utjecaj na ublažavanje klimatskih promjena povećanjem koncentracije stakleničkih plinova, prvenstveno CH4, u zraku uslijed povećanja broja životinja, čime se pridonosi povećanju emisija stakleničkih plinova koji pridonose klimatskim promjenama te u tekstu Strateške studije predložiti mjere za ublažavanje potencijalno negativnog utjecaja. | U poglavlju 7.1.8 *Klima* za utjecaj povećanja proizvodnih kapaciteta malih i srednjih govedarskih i svinjogojskih farmi te razvoj poljoprivrednih gospodarstava dodatno je pojašnjen potencijalno negativan utjecaj povećanja koncentracije onečišćujućih tvari u zraku uslijed povećanja broja životinja.  Navedeni utjecaji mogu se ublažiti poboljšanjem gospodarenja stajskim gnojem te poboljšanjem ishrane životinja/kvalitete stočne hrane i uzgojne prakse što je predviđeno provedbenim mehanizmom B.1. *Potpora praksama prihvatljivima za okoliš, klimu i dobrobit životinja* Strategije te također, u poglavlju 7.1.8 *Klima* Strateške studije prepoznato kao pozitivan utjecaj na ublažavanje klimatskih promjena. S obzirom na navedeno dodatne mjere ublažavanja nije potrebno propisivati. |

# Goran Pauk, dipl. oec.

HRVATSKA ZAJEDNICA ŽUPANIJA

Zagreb, 23.travanj 2021.

|  |  |
| --- | --- |
| Primjedba | Odgovor |
| Ovaj strateški dokument na općeniti način procjenjuje utjecaj planskog dokumenta na sastavnice i čimbenike u okolišu te nisu na ovoj razini utvrđene dimenzije i prostorni smještaj aktivnosti/zahvata s obzirom na lokaciju, vrstu, opseg, izvore i vrstu onečišćenja.  Uočeno je kako će određene planirane aktivnosti za posljedicu imati mijenjanje vodnog režima površinskih i podzemnih voda, a s obzirom na veliki značaj vodnih područja u npr. Posavskom dijelu, potrebno je naglasiti posebnu pozornost kod planiranja sustava, uz procjenu kumulativnog utjecaja. | / |
| Mišljenja smo da je potrebno naglasiti mjere kod prenamjene travnjačkih površina, kao sto su vlažni travnjaci i specifične vlažne livade, uz očuvanje ciljanih stanišnih vrsta i ciljanih staništa radi očuvanja bioraznolikosti područja. | Strateškom studijom su propisane mjere zaštite travnjačkih staništa u cilju očuvanja ciljnih staništa i vrsta koje glase:  *„Poljoprivredne površine velike ekološke vrijednost (travnjaci, livade, pašnjaci, tršćaci i močvare) očuvati u izvornom obliku. Travnjake (livade i pašnjake) održavati u prvom redu košnjom ili ispašom tako da im se ne mijenja namjena.“*  *„Prilikom obnavljana travnjaka, iste obnavljati vrstama koje su karakteristične za pojedini stanišni tip sukladno Priručniku za određivanje kopnenih staništa u Hrvatskoj prema Direktivi o staništima EU (Topić J. i Vukelić J. , 2009.) uz konzultacije sa nadležnom Javnom ustanovom za upravljanje zaštićenim prirodnim vrijednostima“* |
| Na stranici 93. kod naslova 4.6. Utjecaj klimatskih promjena u sektoru poljoprivrede mišljenja smo da je potrebno posebno obraditi elementarnu nepogodu-mraz, pošto je isti po podacima iznesenim u Strateškoj studiji drugi čimbenik po redu koji je nanio veće štete u poljoprivredi nakon poplava, a isti nije zasebno obrađen sa činjeničnim podacima kao što su poplava, suša, toplinski stres i ostalo. | Primjedba se prihvaća te je u poglavlju 4.6. *Utjecaj klimatskih promjena u sektoru poljoprivrede* dodano novo potpoglavlje 4.6.4 *Mraz* unutar kojeg je obrađena ova elementarna nepogoda kao i provedbeni mehanizmi Strategije koji na strateškoj razini imaju utjecaj na sprječavanje i ublažavanje šteta koje nastaju kao posljedica mraza u poljoprivredi. |
| Na stranici 111. kod naslova 7.1.5. Šume i šumarstvo, mišljenja smo da je potrebno kod mehanizma -izgradnja, sanacija i modernizacija infrastrukture, navodnjavanje i odvodnja na postojećem poljoprivrednom zemljištu te usvajanje novih tehnologija u navodnjavanoj poljoprivredi, dodatno pojasniti potencijalno negativan utjecaj potencijalnog narušavanja stabilnosti šumskih sastojina (sušenje stabala) promjenom razine podzemnih voda i hidrološkog režima te u tekstu Strateške studije predložiti mjere za ublažavanje potencijalno negativnog utjecaja. | Primjedba se prihvaća, u Poglavlju 7.1.5. Šume dodano je dodatno objašnjenje potencijalnog utjecaja narušavanja stabilnosti šumskog ekosustava te ono sada glasi :  *„-potencijalno negativan utjecaj potencijalnog narušavanja stabilnosti šumskih sastojina (sušenje stabala) promjenom razine podzemnih voda i hidrološkog režima u šumskim sastojinama ovisnim o razinama i dinamici podzemne vode (sastojine hrasta lužnjaka), režimu plavljenja (sastojine vrba i topola) ili obje ove karakteristike (sastojine crne johe i poljskog jasena)“*  Također, mjera ublažavanja za Šume i šumarstvo obuhvaćena je mjerom zaštite za Površinske i podzemne vode, Bioraznolikost, Šume i šumarstvo te glasi:  *„Prilikom planiranja sustava navodnjavanja izraditi stručne podloge koje će procijeniti kumulativni utjecaj svih planiranih sustava navodnjavanja koji planiraju zahvat vode iz istog izvora, odnosno procijeniti značaj utjecaja na režim podzemnih i površinskih voda kako ne bi došlo do kumulativnog narušavanja njihovog količinskog stanja. Stručne podloge prioritetno treba napraviti na području slivova gdje je ocijenjeno loše količinsko stanje podzemnih vodnih tijela i/ili postoji značajno opterećenje u pogledu zahvaćanja i preusmjeravanja vode.“* |
| **Na stranici 114. kod naslova 7.1.7. Zrak,** mišljenja smo da je potrebno kod mehanizma- povećanje proizvodnih kapaciteta malih i srednjih govedarskih i svinjogojskih farmi, razvoj poljoprivrednih gospodarstava dodatno pojasniti potencijalno negativan utjecaj povećanja koncentracije onečišćujućih tvari u zraku uslijed povećanja broja životinja te u tekstu Strateške studije predložiti mjere za ublažavanje potencijalno negativnog utjecaja. | U poglavlju 7.1.7 *Zrak* za utjecaj povećanja proizvodnih kapaciteta malih i srednjih govedarskih i svinjogojskih farmi te razvoj poljoprivrednih gospodarstava dodatno je pojašnjen potencijalno negativan utjecaj povećanja koncentracije onečišćujućih tvari u zraku uslijed povećanja broja životinja.  Navedeni utjecaji mogu se ublažiti poboljšanjem gospodarenja stajskim gnojem te poboljšanjem ishrane životinja/kvalitete stočne hrane i uzgojne prakse što je predviđeno provedbenim mehanizmom B.1. *Potpora praksama prihvatljivima za okoliš, klimu i dobrobit životinja* Strategije te također, u poglavlju 7.1.7 *Zrak* Strateške studije prepoznato kao pozitivan utjecaj na kvalitetu zraka. S obzirom na navedeno dodatne mjere ublažavanja nije potrebno propisivati. |
| **Na stranici 115. kod naslova 7.1.8. Klima**, mišljenja smo da je potrebno kod mehanizma- povećanje proizvodnih kapaciteta malih i srednjih govedarskih i svinjogojskih farmi, razvoj poljoprivrednih gospodarstava, dodatno pojasniti potencijalno negativan utjecaj na ublažavanje klimatskih promjena povećanjem koncentracije stakleničkih plinova, prvenstveno CH4, u zraku uslijed povećanja broja životinja, čime se pridonosi povećanju emisija stakleničkih plinova koji pridonose klimatskim promjenama te u tekstu Strateške studije predložiti mjere za ublažavanje potencijalno negativnog utjecaja; | U poglavlju 7.1.8 *Klima* za utjecaj povećanja proizvodnih kapaciteta malih i srednjih govedarskih i svinjogojskih farmi te razvoj poljoprivrednih gospodarstava dodatno je pojašnjen potencijalno negativan utjecaj povećanja koncentracije onečišćujućih tvari u zraku uslijed povećanja broja životinja.  Navedeni utjecaji mogu se ublažiti poboljšanjem gospodarenja stajskim gnojem te poboljšanjem ishrane životinja/kvalitete stočne hrane i uzgojne prakse što je predviđeno provedbenim mehanizmom B.1. *Potpora praksama prihvatljivima za okoliš, klimu i dobrobit životinja* Strategije te također, u poglavlju 7.1.8 *Klima* Strateške studije prepoznato kao pozitivan utjecaj na ublažavanje klimatskih promjena. S obzirom na navedeno dodatne mjere ublažavanja nije potrebno propisivati. |

# Radovan Fuchs

MINISTARSTVO ZNANOSTI I OBRAZOVANJA

KLASA: 351-01/21-01/00006

URBROJ: 533-09-21-0002

Zagreb, 16.travanj 2021.

| Primjedba | Odgovor |
| --- | --- |
| Nastavno na Vaš dopis gornjeg broja kojim ste zatražili mišljenje o Strateškoj studiji o utjecaju na okoliš Strategije poljoprivrede za razdoblje od 2020. do 2030. godine (u daljnjem tekstu: Strateška studija), izvješćujemo Vas kako Ministarstvo znanosti i obrazovanja polazeći od svog djelokruga propisanog člankom 11. Zakona o ustrojstvu i djelokrugu tijela državne uprave (Narodne novine broj 85/20) nema primjedbi na dostavljenu Stratešku studiju. | / |

# Nataša Tramišak, mag.iur.

MINISTARSTVO REGIONALNOG RAZVOJA I FONDOVA EUROPSKE UNIJE

KLASA: 011-01/21-01/64

URBROJ: 538-02-2-1/396-21-2

Zagreb, 22.travanj 2021.

| Primjedba | Odgovor |
| --- | --- |
| Vezano uz vaš dopis naprijed navedene oznake, ministarstvo regionalnog razvoja i fondova europske unije razmotrilo je Stratešku studiju o utjecaju na okoliš Strategije poljoprivrede za razdoblje od 2020. do 2030. godine te na istu nema primjedbi iz svoga djelokruga. | / |

# Valentina Zoretić-Rubes

MINISTARSTVO ZDRAVSTVA

Zagreb, 22.travanj 2021.

| Primjedba | Odgovor |
| --- | --- |
| Obzirom da je Ministarstvo zdravstva izravno sudjelovalo u izradi Strateške studije o utjecaju na okoliš *Strategije poljoprivrede za razdoblje od 2020. godine do 2030.* godine kao i na nacrtu prijedloga *Strategije poljoprivrede do 2030. godine* slobodni smo naglasiti da nemamo primjedaba na sam tekst objavljen na e savjetovanju. | / |

# WWF Adria

| Primjedba | Odgovor |
| --- | --- |
| Sam način na koji je studija prikazana na portalu eSavjetovanje je neodgovarajući, budući da su veliki dijelovi teksta stavljeni u obliku grafičkih prikaza te se ne mogu pretraživati, a pojedini su u niskoj rezoluciji te su gotovo nečitljivi.  Bez obzira što se radi o strateškoj studiji koja bi trebala uzeti u obzir vrlo velik raspon zahvata bez definiranih lokaliteta, što procjenu utjecaja čini iznimno zahtjevnom, u cijelosti je napravljena vrlo općenito i bez konkretnih podataka procijenjenih mogućih utjecaja niti za šire skupine organizama poput velikih zvijeri ili oprašivača, što je u suprotnosti sa mišljenjem MGOR-a iz priloga 9.9 koje navodi: „Strateškom studijom treba analizirati i ocijeniti utjecaje provedbe Strategije na bioraznolikost (posebice strogo zaštićene vrste, ugrožene i rijetke stanišne tipove, te biljni i životinjski svijet općenito) i zaštićena područja temeljem Zakona o zaštiti prirode“. | S obzirom da Strategijom nisu planirane nove poljoprivredne površine, već upravljanje postojećim, provedbom Strategije neće doći do gubitka staništa pogodnih za obitavanja velikih zvjeri. Također, postojeće poljoprivredne površine na predstavljaju pogodno stanište za obitavanje velikih zvjeri stoga je procijenjeno da provedba Strategije neće dovesti do utjecaja na velike zvjeri.  Procjena utjecaja za bioraznolikost uključuje procjenu pozitivnog utjecaja uslijed provedbe mehanizma B.1. na staništa i vrste što uključuje sve skupine organizama. |

# Dan Margetić

| Primjedba | Odgovor |
| --- | --- |
| Činjenica je da uzgoj životinja za ishranu ljudi izuzetno negativno ekološki utječe na okoliš u praktički svakom ekološkom aspektu. Za istu nutritivnu vrijednost hrane za ljude potrebno je koristiti više od deset puta više zemljišta kod uzgoja životinja (zbog njihove ishrane) nego kada ljudi jedu isključivo biljnu hranu.  Kako danas i iskustveno i znanstveno potvrđeno znamo da ljudi mogu zdravo živjeti isključivo od biljne hrane, s ekološkog aspekta nužno je zabraniti svaki uzgoj životinja za ishranu ljudi | Komentar se ne odnosi na zaključke strateške studije, već predstavlja općeniti konceptualni pristup problematici prehrane. |

# Udruga proizvođača i zastupnika sredstava za zaštitu bilja Republike Hrvatske - CROCPA

|  |  |
| --- | --- |
| Primjedba | Odgovor |
| Komentar Udruge CROCPA na prijedlog Strateške studije o utjecaju na okoliš Strategije poljoprivrede za razdoblje 2020 do 2030.  Strategija „Od polja do stola“ i Strategija bioraznolikosti koje je Europska unija objavila u sklopu Green Deal-a se dijelom osvrću i na upotrebu pesticida i mineralnih gnojiva u poljoprivrednoj proizvodnji, te se kao mjere predlažu smanjenje količina pesticida za 50% i mineralnih gnojiva za 20% do 2030. Strategija hrvatske poljoprivrede će morati voditi računa o tako postavljenim ciljevima, te iznaći najbolji okvir koji će hrvatskoj poljoprivredi omogućiti održanje stabilne proizvodnje.  U točki 4.4 se navode samo količine pesticida koje se troše u Hrvatskoj, uz navođenje postojanja rizika od negativnog utjecaja na vode osobito aktivnih tvari koje se najviše troše. U radu koji je citiran (Barić i sur. (2019) dakle jedini recentni rad koji se uopće bavi ovom problematikom se navodi i slijedeće: „ukupna potrošnja pesticida u 2017. godini iznosila je 1 511 612 kg a.t. Ako izdvojimo količinu pesticida za ostale namjene (117 774 kg), prosječna doza po ha iznosi 1,43 kg. Iz podataka je moguće vidjeti utjecaj intenziteta primjene pesticida u pojedinoj kulturi. Potrošnja po jedinici površine na većem broju kultura (strne žitarice, kukuruz, soja, suncokret i ostale uljarice) manja je od prosječne potrošnje (1,43 kg/ha), a voćnjaci, vinogradi, krumpir i duhan imaju znatno višu potrošnju po hektaru, pa imaju i visok udio u ukupnoj potrošnji pesticida“. Isto tako Barić i suradnici u zaključku navode: „Kod procjene rizika, odnosno kod uspostave monitoringa pesticida, treba voditi brigu o:  • agro‐roku primjene i učestalosti primjene (kumulativni učinak) najčešće korištenih pesticida, odnosno znati „kada tražiti“  • načinu korištenja poljoprivrednog zemljišta nekog područja (mjesta motrenja) te u skladu s registriranom namjenom pesticida pratiti najčešće korištene pesticide, odnosno znati „gdje tražiti“ i „što tražiti“  • fizikalno‐kemijskim svojstvima a.t. jer stupanj kontaminacije voda pesticidima ovisi o ponašanju aktivne tvari u okolišu, odnosno o interakciji tih svojstava sa svojstvima tla i vremenskim prilikama (oborine i temperatura)  • reljefnom položaju poljoprivredne parcele jer je na nagnutim terenima izraženije ispiranje pesticida erozijom  • udaljenosti vodnog okoliša od mjesta primjene pesticida.“  Ovaj zaključak zapravo upućuje na snažnu potrebu izrade studije procjene učinka koja treba utvrditi koji su glavni problemi u zaštiti bilja poput rezistentnosti, neadekvatne primjene, nedostatka adekvatnog sredstva i sl., odrediti strateške kulture, najčešće korištene aktivne tvari i grupe, raspoloživost alternativnih metoda i zamjenskih sredstava, okolišne rizike i konačno koji će biti utjecaj na prinos glavnih kultura u slučaju linearnog smanjenja korištenja pesticida, a posljedično i na održivost poljoprivrednika, cijena i sigurnosti hrane na tržištu. Tek nakon toga je moguće uspostaviti učinkovit monitoring pesticida. Monitoring pesticida temeljen na elementima studije procjene učinka će biti efikasan i koristan svim sudionicima u lancu vrijednosti, jer će omogućiti donositeljima odluka znanstveno utemeljeno odlučivanje o utjecaju na okoliš rizičnih aktivnih tvari, kao i utjecaj smanjenja uporabe ili primjene novih tehnologija na proizvodnju.  Što se tiče same sigurnosti hrane, koja je nedvojbeno vezana za mjere zaštite okoliša, EFSA je 07.04.2021. objavila „The 2019 European Union report on pesticide residues in food“ u kojoj se navodi: „Nalazi sugeriraju da je malo vjerojatno da razine ostataka pesticida za analizirane prehrambene proizvode predstavljaju zabrinutost za zdravlje potrošača. Međutim, predložen je niz preporuka za povećanje učinkovitosti europskih kontrolnih sustava, nastavljajući tako osiguravati visoku razinu zaštite potrošača u cijeloj EU.“  Uz taj izvještaj objavljen je „National summary reports on pesticide residue analysis performed in 2019 European Food Safety Authority (EFSA)“ koji za Hrvatsku navodi slijedeće:  „U Hrvatskoj je u 2019. analizirano 290 uzoraka; kod 8 uzoraka je utvrđeno prekoračenje MDK vrijednosti (od kojih su 3 uzorka sukladna uzimajući u obzir mjernu nesigurnost) i 5 uzoraka koji nisu sukladni.“  Dakle, generalni je zaključak da Europljani općenito, a i građani Republike Hrvatske konzumiraju hranu koja je sigurna u kontekstu izloženosti pesticidima, ali sugerira jačanje učinkovitosti europskih kontrolnih sustava.  Upravo u cilju jačanja učinkovitosti europskih kontrolnih sustava Udruga CROCPA smatra i predlaže da ova Studija kao mjeru utjecaja na okoliš na strategiju poljoprivrede predloži i izradu Studije utjecaja pesticida na poljoprivrednu proizvodnju i zaštitu okoliša, koja bi bila temelj uspostave učinkovitog monitoringa pesticida. Europsko udruženje za zaštitu bilja (Crop Life Europe) je u suradnji s još nekoliko organizacija uključujući i COPA&COGECA u listopadu 2020. g. predložilo Europskoj komisiji izradu takve studije.  Upravo u cilju jačanja učinkovitosti europskih kontrolnih sustava Udruga CROCPA smatra i predlaže da ova Studija kao mjeru utjecaja na okoliš na strategiju poljoprivrede predloži i izradu Studije utjecaja pesticida na poljoprivrednu proizvodnju i zaštitu okoliša, koja bi bila temelj uspostave učinkovitog monitoringa pesticida. Europsko udruženje za zaštitu bilja (Crop Life Europe) je u suradnji s još nekoliko organizacija uključujući i COPA&COGECA u listopadu 2020. g. predložilo Europskoj komisiji izradu takve studije. Nedavno objavljeni rezultati studije koju je napravila nezavisna konzultantska tvrtka Agro.Ges potvrđuju zabrinjavajuće posljedice utjecaja Farm2Fork i Green Deal strategije na poljoprivrednu proizvodnju u Portugalu. https://anipla.com/estudoanipla2020/ Procjena je te studije da će ciljevi Green Deal-a u kontekstu smanjenja uporabe pesticida uzrokovati godišnji gubitak u iznosu od 330 milijuna EUR-a. Stoga smatramo da bi izrada impact assessment studije uvelike pomogla u procjeni stanja i donošenju najboljih mjera za prilagodbu i tranziciju hrvatske poljoprivredne proizvodnje sukladno Green Dealu, uz što manji pad prinosa i pojavu svih ostalih fitosanitarnih rizika | Komentar se djelomično uvažava. Citirani tekstom se omogućuje jasni uvid u potrošnju pesticida u RH te bez da se ulazi u detalje rada i navođenje svih njegovih dijelova. Nadalje, s obzirom da su Strategijom predviđeni provedbeni mehanizmi B.1. Potpora praksama prihvatljivima za okoliš, klimu i dobrobit životinja i B.3. Poticanje prijelaza na ekološku proizvodnju zaključeno je kako će se provedbom strategije pozitivno utjecati na održivu upotrebu pesticida.  Međutim, kako bi se definirala konkretnija osnova za održivo korištenje pesticida propisana je mjera poboljšanja stanja okoliša koja glasi: *Izraditi Studiju utjecaja pesticida na poljoprivrednu proizvodnju i zaštitu okoliša.* |

# Renata Bažok

| Primjedba | Odgovor |
| --- | --- |
| Slažem se s komentarima u kojima se ističe da sredstva za zaštitu bilja i njihov utjecaj u ovoj studiji nisu obrađeni stručno i profesionalno. Očigledno je da autori baš ne poznaju ovu problematiku. Također smatram neophodnim da se prihvati prijedlog udruge CROCPA da se kao mjera utjecaja na okoliš na strategiju poljoprivrede predloži i izrada Studije utjecaja pesticida na poljoprivrednu proizvodnju i zaštitu okoliša. Takva studija bila bi temelj uspostave učinkovitog monitoringa pesticida temeljem kojega se onda mogu donositi relevantni zaključci, a ne paušalno i populistički isticati tvrdnje o opasnosti od rezidua u hrani i/ili okolišu ako zaista ne znamo što imamo danas. Kako ćemo onda moći predvidjeti budućnost? Ima previše tvrdnji koje nisu potkrijepljene stvarnim podacima. Osim što je vođenje statistika i prikupljanje takve vrste podataka važno za nacionalne planove o održivoj uporabi pesticida ono pruža temeljne informacije za bilo kakve buduće aktivnosti na tom području | Komentar se djelomično uvažava. Citirani tekstom se omogućuje jasni uvid u potrošnju pesticida u RH te bez da se ulazi u detalje rada i navođenje svih njegovih dijelova. Nadalje, s obzirom da su Strategijom predviđeni provedbeni mehanizmi B.1. Potpora praksama prihvatljivima za okoliš, klimu i dobrobit životinja i B.3. Poticanje prijelaza na ekološku proizvodnju zaključeno je kako će se provedbom strategije pozitivno utjecati na održivu upotrebu pesticida.  Međutim, kako bi se definirala konkretnija osnova za održivo korištenje pesticida propisana je mjera poboljšanja stanja okoliša koja glasi: *Izraditi Studiju utjecaja pesticida na poljoprivrednu proizvodnju i zaštitu okoliša.* |

# Klara Barić

| Primjedba | Odgovor |
| --- | --- |
| Generalni komentari na studiju :  - Naziv dokumenta nije u skladu s hrvatskim jezikom. Riječ je o utjecaju Strategije poljoprivrede za razdoblje 2020 - 2030. godine na okoliš.  - Iz sadržaja Studije razvidno je da autori studije nisu kompetentni za izradu studije (samo dva agronoma). Navedeni su samo činjenični podaci iz različitih izvora, bez zaključaka i prijedloga mjera za smanjenje rizika na okoliš. Ni u jednom dijelu studije nisu konzultirani stručnjaci iz područja primjene sredstava za zaštitu bilja (SZB). Autori ne ističu dobrobiti SZB u proizvodnji dostatnih količina hrane (sve ima svoje dvije strane).  - Samo usput, Zakonom o održivoj uporabi pesticida se zabranjuje izobrazba nekim institucijama (koje moraju ugovoriti suradnju s kompetentnim osobama za provedbu izobrazbe) dok za izradu ove studije to nije bila obveza.  Ispravak teksta: ispod slike 4.3. u trećem redu ...u razdoblju od 2012. (ne od 2021.9do 2017....  O kompetentnosti autora studije govori i činjenica citiranja izvora (Barić i sur., 2019) o potrošnji pesticida u poljoprivredi kao važnom čimbeniku utjecaja na okoliš. Iz rada nisu preuzeti zaključci koji govore o nužnosti uspostave monitoringa, načina provedbe te da se ciljevi ne mogu postići preko noći. Potrebno je uspostaviti stalno praćenje i procjenu rizika prema stvarnom stanju.  Zaključno, treba uvažiti ili uspostaviti ravnotežu između očuvanja okoliša i potrebe za hranom. | Strateška studija je izrađena sukladno zakonodavnom okviru RH uvažavajući obavezni sadržaj propisan Uredbu o strateškoj procjeni utjecaja strategije, plana i programa na okoliš (NN 3/2017). Nadalje, izrađivači strateške studije su ovlašteni od strane Ministarstva gospodarstva i održivog razvoja na temelju iskustva stručnjaka u stručnim poslovima zaštite okoliša i prirode. |

# Vjeruška Stanišić, dipl. ing. agr.

KARLOVAČKA ŽUPANIJA

UPRAVNI ODJELA ZA GRADITELJSTVO I OKOLIŠ

ODSJEK ZA PLANSKE POLOVE I ZAŠTITU OKOLIŠA

KLASA: 351-03/20-03/23

URBROJ: 2133/1-07-01/01-20-03

Karlovac, 23.travanja 2021.

|  |  |
| --- | --- |
| Primjedba | Odgovor |
| str. 41. (3.2.4.8.) Bonitetno klasiranje zemljišta - Zakon o poljoprivrednom zemljištu (dopuniti NN 115/18 i 98/19) te isti dodati na strani 149. u lzvori podataka. Na istoj strani dodati i Zakon o lovstvu (NN 99/18, 32/19 i 32/20), Pravilnik o mjerama za utvrđivanje osobito vrijednog obradivog (P1) i vrijednog obradivog (P2) poljoprivrednog zemljišta (NN 23/19) Pravilnik o sadržaju načinu izrade i postupku donošenja odnosno odobravanja lovnogospodarske osnove, programa uzgoja divljači i programa zaštite divljači (NN40/6, 92/08, 39/11, 41/13) | Komentar se djelomično uvažava te rečenica sada glasi: *Racionalno korištenje tla i propisano je Zakonom o prostornom uređenju (NN 153/13, 65/17, 114/18, 39/19, 98/19), Zakonom o poljoprivrednom zemljištu (NN 20/18, 115/18, 98/19) te posebno Pravilnikom o mjerilima za utvrđivanje osobito vrijednog obradivog (P1) i vrijednog obradivog (P2) poljoprivrednog zemljišta (NN 23/19).* |
| str. 42. promijeniti dio rečenice: sukladno članku 22. Zakona o poljoprivrednom zemljištu, predlažemo umjesto: utvrđeno je da bi da bi trebalo zaštiti od prenamjene tla - staviti utvrđena je namjena korištenja tla P1 i P2 prostorne kategorije te ograničenja promjene namjene poljoprivrednog zemljišta u nepoljoprivredne svrhe. | Primjedba se prihvaća, te je navedena rečenica revidirana na način da glasi: *Sukladno članku 22. Zakona o poljoprivrednom zemljištu, utvrđena je namjena korištenja tla P1 i P2 prostorne kategorije te ograničenja promjene namjene poljoprivrednog zemljišta u nepoljoprivredne svrhe.* |
| str. 55. (3.2.7.) Divljač i lovstvo, ističu se Hrvatske šume d.o.o. kao najveći ovlaštenik u Republici Hrvatskoj na dva mjesta (nepotrebno) te se isto tako navodi popis divljači u lovištima Hrvatskih šuma (divljač je u svim lovištima) | Primjedba se prihvaća te je u Poglavlju 3.2.7. brisan rečenica koje je glasila:  *Najveći ovlaštenik prava lova su Hrvatske šume d.o.o. koje gospodare lovištima i uzgajalištima divljači na površini od 311 808 ha na kojoj se uzgaja krupna divljač: jelen obični, jelen lopatar, srna, divokoza, muflon, divlja svinja i smeđi medvjed, a od sitne divljači uzgaja se zec, fazan, divlja patka, kamenjarka, trčka, prepelica i dr.* |
| u dijelu rečenice - Ustanovljenje lovišta zabranjeno je... (str. 55.) - treba navesti sve podatke iz članka 11. Zakona o lovstvu. | Primjedba se prihvaća, te je rečenica izmijenjena na način da sadrži sve podatke iz članka 11. Zakona o lovstvu te ona sad glasi:  *Ustanovljenje lovišta zabranjeno je u rasadnicima, nasadima voćaka, vinove loze i višegodišnjega ukrasnog, ljekovitog i drugog bilja koji su namijenjeni intenzivnoj proizvodnji te pašnjacima, ako su ograđeni ogradom koja sprječava prirodnu migraciju dlakave divljači. Lov je zabranjen i na miniranim površinama i sigurnosnom pojasu širine do 100 m, na moru i ribnjacima s obalnim zemljištem koje služi za korištenje ribnjaka, na zaštićenim dijelovima prirode ako je posebnim propisima u njima zabranjen lov, na javnim cestama i drugim javnim površinama, na građevinskom području, osim na neizgrađenom dijelu građevinskog područja do njegova privođenja namjeni, na vojnim lokacijama kao i na drugim površinama na kojima je aktom o proglašenju njihove namjene zabranjen lov* |
| u popisu na str. 55. Sitna dlakava divljač - naveden Mungos - a što prema Zakonu o lovstvu u članku 9. nije definirano (izbaciti mungos) | Primjedba se prihvaća, te ju mungos brisan s popisa. |
| str. 56. - Navesti izvor podatka (članak 8. Pravilnika o sadržaju, načinu izrade i postupku donošenja odnosno odobravanja LGO, PUD i PZD) za razvrstavanje lovišta prema uvjetima u kojima divljač obitava.  Pitanje: Da li je negdje definirano koje vrste divljači se nalaze na pojedinim područjima (toga nema u spomenutom Pravilniku - a fali npr. jelen aksis u mediteranskom području) ako nije predlažem brisanje vrsta divljači kod svih područja, ali u gorskim područjima - nedostaje iza riječi predatora ( vuk, ris, medvjed) | Primjedba se prihvaća, te je dodani izvor podataka u Poglavlju 3.2.7. za razvrstavanje lovišta prema uvjetima u kojima divljač obitava. Također, brisana je divljač u svim područjima s obzirom da to nije definirano predmetnim pravilnikom. |
| str. 89. - predlažem iza točke 4.3. - dodati točku (problem) usitnjenosti parcela i nesređeni imovinsko pravni odnosi | Navedeno je administrativni problem, a ne okolišni. |
| * str. 137. predlažem dodati opis mehanizma - B4. - poticanje postupka okrupnjavanja i sređivanja imovinsko pravnih odnosa | Primjedba se ne odnosi na Stratešku studiju. |

# Sanja Slavica Matešić

ŠIBENSKO KNINSKA ŽUPANIJA

UPRAVNI ODJELA ZA ZAŠTITU OKOLIŠA I KOMUNALNE POSLOVE

KLASA: 351-01/21-01/8

URBROJ: 2182/1-15/1-21-2

Šibenik, 23.travanja 2021.

|  |  |
| --- | --- |
| Primjedba | Odgovor |
| Ministarstvo poljoprivrede sukladno članku 67. Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18) i članku 23. Uredbe o strateškoj procjeni utjecaja strategije, plana i programa na okoliš („Narodne novine“, broj 3/17) od Šibensko- kninske županije, Upravnog odjela za zaštitu okoliša i komunalne poslove zatražilo je mišljenje o „Strateškoj studiji o utjecaju na okoliš Strategije poljoprivrede za razdoblje 2020. do 2030. godine  Uvidom u nacrt Strategije mišljena samo da u Strategiji nije prepoznat utjecaj na okoliš koji nastaje zbog prenamjene poljoprivrednog zemljišta P3 za katastarske kulture pašnjak u trajne nasade za zahvate veće od 10 ha, a koja se dodatno nalaze u Natura 2000 područjima i zaštićenim dijelovima prirode kao ni njihov kumulativni utjecaj na okoliš i ekološku mrežu koji nastaje zbog prenamjene takvih prostora.  Za navedene prenamjene u trajne nasade nisu propisane mjere ublažavanja utjecaja provedbe Strategije na sastavnice okoliša i čimbenike u okolišu.  Glavan ocjena prihvatljivosti Strategije za ekološku mrežu nije dala podatke o već prenamijenjenom zemljištu Natura 2000 u trajne nasade i mogućoj daljnjoj prenamjeni u trajne nasade te njegov utjecaj na ekološku mrežu. | Propisane su mjere zaštite pašnjaka u cilju očuvanja ciljnih staništa i vrsta koje glase:  „*Poljoprivredne površine velike ekološke vrijednost (travnjaci, livade, pašnjaci, tršćaci i močvare) očuvati u izvornom obliku. Travnjake (livade i pašnjake) održavati u prvom redu košnjom ili ispašom tako da im se ne mijenja namjena.“*  *„Prilikom obnavljana travnjaka, iste obnavljati vrstama koje su karakteristične za pojedini stanišni tip sukladno Priručniku za određivanje kopnenih staništa u Hrvatskoj prema Direktivi o staništima EU (Topić J. i Vukelić J. , 2009.) uz konzultacije sa nadležnom Javnom ustanovom za upravljanje zaštićenim prirodnim vrijednostima“* |

# Boris Tomšić, dr.med.vet.

BJELOVARSKO- BILOGORSKA ŽUPANIJA

UPRAVNI ODJELA POLJOPRIVREDU, ZAŠTITU OKOLIŠA I RURALNI RAZVOJ

KLASA: 351-03/21-03/7

URBROJ: 2103/1-07-21-2

Bjelovar, 23.travanja 2021.

|  |  |
| --- | --- |
| Primjedba | Odgovor |
| Dopisom, KLASA: 351-03/20-01/22, URBROJ:525-12/0684-21-61 od 23.03.2021. godine, (zaprimljeno 31.03.2021. godine), zatražili ste dostavu mišljenja na Stratešku studiju o utjecaju na okoliš Strategije poljoprivrede za razdoblje od 2020. do 2030. godine (u daljnjem tekstu: Strateška studija) uz naznaku da je uvid u Stratešku studiju omogućen na stranici Ministarstva poljoprivrede.  Nakon uvida u Stratešku studiju izvješćujemo Vas da nemamo prigovora niti primjedbi. Smatramo da su mogući utjecaji na sastavnice okoliša i čimbenike u okolišu uslijed realizacije predmetne Strategije, s obzirom na razinu razrađenosti strategije, dobro prepoznati i opisani, a predložene mjere zaštite okoliša propisane u svrhu poboljšanja okolišnih uvjeta načina korištenja prostora te mjera poboljšanja okoliša za rješavanje prepoznatih okolišnih problema zadovoljavajuće. | / |

# Marijana Živković

MINISTARSTVO TURIZMA I SPORTA

|  |  |
| --- | --- |
| Primjedba | Odgovor |
| Nastavno na Vaš dopis vezan uz Mišljenje o Strateškoj studiji utjecaja na okoliš Strategije poljoprivrede za razdoblje od 2020. do 2030. godine, obavještavamo Vas kako nemamo primjedbi na predmetnu Stratešku studiju. | / |

# Darko Horvat

MINISTARSTVO PROSTORNOG UREĐENJA, GRADITELJSTVA I DRŽAVNE IMOVINE

KLASA: 350-01/21-02/121

URBROJ: 531-03-01-01/12-21-2

Zagreb, 19.travanja 2021.

|  |  |
| --- | --- |
| Primjedba | Odgovor |
| Na dostavljenu Stratešku studiju o utjecaju na okoliš Strategije poljoprivrede za razdoblje od 2020. do 2030. godine, u okviru zakonom određene nadležnosti Ministarstva prostonoga uređenja, graditeljstva i državne imovine, dajemo sljedeće mišljenje.  Općenito  Pored toga što je strateški razvojni dokument sektora poljoprivrede, Strategija predstavlja doprinos tog sektora cjelokupnom razvoju Republike Hrvatske zacrtanom u Nacionalnoj razvojnoj strategiji te sektorskim strateškim dokumentima. S tim u vezi u cijelom dokumentu potrebno je jače naglasiti povezanost Strategije sa zakonskim i strateškim okvirom pojedinih sektora (posebno: prostorno uređenje, regionalni razvoj, upravljanje vodama, energetika, turizam).  Vezano uz prostorno uređenje, potrebno je u općem dijelu (Sažetak, U vod) i u pojedinim mjerama koje se reflektiraju na prostor (npr. razvoj poljoprivredno-prehrambenih logističkih centara i planiranje infrastrukture u funkciji razvoja poljoprivrede) jasno odrediti povezanost mjera i strateških odrednica Strategije sa strateškim okvirom prostornog uređenja:  - s ciljevima, usmjerenjima i prioritetima Strategije prostornog razvoja Republike Hrvatske (Narodne novine broj 10ó/17), posebno onima koji se odnose na razvoj ruralnih područja i poticanje urbano-ruralnih veza - prioriteti održivosti prostorne organizacije (posebno poglavlja: 4.1.4. Unapređivanje vitalnosti i privlačnosti ruralnog prostora, 4.1.7. Unapređivanje dostupnosti infrastrukturnih sustava, 4.1.8. Odmjereno korištenje prostora), očuvanosti identiteta prostora te otpornosti na promjene  - s postojećim i planiranim namjenama u prostornim planovima. | / |
| lako se u poglavlju 3. Prilike, Il. Trgovina i potrošnja (str. 12) navodi: „Hrvatska je 2018. imala trgovinski manjak u svim većim kategorijama poljoprivredno-prehrambenih proizvoda.“, nigdje u dokumentu nije spomenuta potreba smanjenja ovisnosti o uvozu svih vrsta prehrambenih proizvoda, odnosno osiguranje više razine samodostatnosti, posebice kroz vlastitu proizvodnju osnovnih prehrambenih proizvoda (voće, povrće, meso, mlijeko, mliječni proizvodi i st.). |  |
| Sažetak/str. 8. dio „U suradnji s predstavnicima hrvatskog poljoprivredno- prehrambenog sektora usuglasili smo sljedeću viziju razvoja poljoprivrede: „proizvoditi veću količinu visokokvalitetne hrane po konkurentnim cijenama, održivo upravljati prirodnim resursima u promjenjivim klimatskim uvjetima te doprinijeti poboljšanju kvalitete života i povećanju zaposlenosti u ruralnim područjima“  Strateška vizija za poljoprivredu oblikovana je u četiri strateška cilja: 1) povećanje produktivnosti i otpornosti poljoprivredne proizvodnje na klimatske promjene; 2) jačanje konkurentnosti poljoprivredno-prehrambenog sektora; 3) obnova ruralnog gospodarstva i unaprjeđenja uvjeta života u ruralnim područjima. i horizontalni cilj 4) poticanje inovacija u poljoprivredno-prehrambenom sektora.“  Međutim, iz citiranog dijela Strategije nije jasno jesu li ,.predstavnici hrvatskog poljoprivredno-prehrambenog sektora“ svi dionici — mali i veliki proizvođači, stanovnici ruralnih područja, korisnici proizvoda, gospodarski sektori koji su povezani s proizvođačima i dr. Nadalje, skrećemo pažnju na viziju Nacionalne razvojne strategije Republike Hrvatske do 2030. godine (Narodne novine, broj 13/21 ): ,.Hrvatska je u 2030. godini konkurentna, inovativna i sigurna zemlja prepoznatljivog identiteta i kulture, zemlja očuvanih resursa, kvalitetnih životnih uvjeta i jednakih prilika za sve“, opći cilj Strategije prostornog razvoja Republike Hrvatske (NN 106/17): „Uravnotežen i održiv prostorni razvoj na principima teritorijalne kohezije u funkciji poboljšanja kvalitete života i ublažavanja depopulacijskih trendova, uz očuvanje identiteta prostora“, te opći cilj regionalnog razvoja Republike Hrvatske — Zakon o regionalnom razvoju Republike Hrvatske (Narodne novine, broj 147/ 14, 123/17 i 118/18) i Strategija regionalnog razvoja Republike Hrvatske (Narodne novine, broj 75/17): „Opći cilj politike regionalnog razvoja je pridonijeti društveno-gospodarskom razvoju Republike Hrvatske, u skladu s načelima održivog razvoja, stvaranjem uvjeta koji će svim dijelovima zemlje omogućavati jačanje konkurentnosti i realizaciju vlastitih razvojnih potencijala“. Smatramo općenito da je u Strategiji potrebno dodatno naglasiti značaj urbano- ruralnih veza.  Predlaže se na kraju rečenice: „Strategija također uzima u obzir odgovarajuće ciljeve, prioritete i mjere iz područja klimatskih promjena.“ dodati tekst: „te odgovarajuće ciljeve, usmjerenja i prioritete iz područja prostornog uređenja“ te se referirati na dokument: Strategija prostornog razvoja Republike Hrvatske (Narodne novine, broj 106/17) | / |
| Uvod/str. 9. Predlaže se izmjena teksta u rečenici : „Na kraju Strategija uzima u obzir strateške okvire sektora te iz teritorijalnih, nacionalnih i EU procesa strateškog planiranja“. | / |
| Razvojna potreba 11.: Unaprijediti funkcioniranje tržišta poljoprivrednim zemljištem/str.19.  Predlaže se u Opis dodati: „Potrebno je hitno pristupili reviziji kategorija zemljišta i programa raspolaganja, te uspostavi i poboljšanju prostornih evidencija kao ulaznih podataka pri izradi prostornih planova.“.  U ovoj Razvojnoj potrebi navode se ograničenja u prostornom planiranja, no, naglašavamo da je kvaliteta prostorno-planskih rješenja direktno povezana sa zastarjelošću, nedostatkom ili nedovoljnom kvalitetom prostornih ulaznih podataka sektora, u ovom slučaju podataka o kategorizaciji, planiranju i načinu korištenja poljoprivrednog zemljišta.  Predlaže se da tekst glasi: „Razni čimbenici doprinose slabijem funkcioniranju tržišta poljoprivrednim zemljištem u Hrvatskoj, a uključuju institucionalnu rascjepkanost, složenost odnosa medu dionicima i nedostaci podataka u postupcima izrade prostornih planova i ograničenja povezana s vlasništvom.“.  Potrebno je specificirati što to predstavljaju ograníčenja. Smatramo da su dvije glavne grupe — nedovoljno kvalitetne i/ili nepostojeće prostome i druge evidencije i programi raspolaganja te različiti, često i suprotni, interesi dionika prostora. | / |
| Razvojna potreba 12.: Unaprijediti koordinaciju i komplementarnost između intervencija u ruralnim područjima/str.20.  Predlaže se u Opis na početak rečenice dodati: „Primjenom Zakona o sustavu strateškog planiranja i upravljanja razvojem Republike Hrvatske potrebno je uskladiti ulaganja u teritorijalni razvoj...“  S obzirom na to da se u Obrazloženju Razvojne potreba navodi: „...na svakoj razini prostornog planiranja“ potrebno je predloženim dodatkom usmjeriti Opis na Zakon o sustavu strateškog planiranja i upravljanja razvojem Republike Hrvatske koji u članku 31. toga zakona ima podnaslov Usklađenost akata strateškog planiranja s dokumentima prostornog uređenja. Navedeno poglavlje povezuje sve razvojne dokumente s dokumentima prostornog uređenja, uključivo prostome planove | / |
| Provedbeni mehanizam B.2. Poboljšani pristup poljoprivredno-okolišno- klimatskim podacima/str. 30.  Riječi iz Opisa: .,Ministarstvo potaknut će razvoj...“ predlaže se zamijeniti riječima. „Ministarstvo će žurno ustanoviti...“.  S obzirom na to da je u poglavlju Razvojna potreba 11. ustanovljena problematika prostornog planiranja, koja proizlazi iz nepostojećih/neažurnih skupova podataka i nepovezanih programa raspolaganja poljoprivrednim zemljištem predlaže se radi hitne provedbe potrebnih aktivnosti izmijeniti područje intervencije kako je predloženo. Npr. nakon donošenja Odluke o izradi Državnog plana prostornog razvoja (Vlada Republike Hrvatske, Narodne novine, broj 39/18) Ministarstvo gospodarstva ustanovilo je prostomu bazu podataka o istražnim prostorima i eksploatacijskim poljima, i više puta dostavilo uređeni skup podataka, dok od Ministarstva poljoprivrede nisu dobiveni podaci od važnosti za izradu Državnog plana prostornog razvoja (npr. podaci o bonitetu i podaci o državnom poljoprivrednom zemljištu) niti je, prema spoznaji ovoga Ministarstva, pokrenuta izrada odgovarajuće baze podataka. Sadržaj i provedba tog pod poglavlja smatra se prethodnim pitanjem u uređenom i svrsishodnom postupanju u drugim područjima intervencija kao razmjenska baza podataka, te posebno značajna u povezivanju sa sustavima strateškog, prostornog i regionalnog planiranja. Stanje s podacima zahtijeva žurno djelovanje, a ne poticanje.  Nadalje, predlaže se dodati tekst u rečenici koja slijedi tako da glasi: „Nakon puštanja u rad, ovi će se alati moći koristiti za procjenu utjecaja klimatskih promjena, analizu razlika u prinosima, procjenu degradacije tla, modeliranje optimizacije uporabe poljoprivrednog zemljišta.“ | / |
| Provedbeni mehanizam C.4. Razvoj poljoprivredno-prehrambenih logističkih centara/str. 36.  Predlaže se sljedeću rečenicu izmijeniti tako da glasi: „Planiranje i izgradnja poljoprivredno-prehrambenih logističkih centara proveli bi se u koordinaciji s Ministarstvom regionalnog razvoja i fondova Europske uníje te tijelima regionalne samouprave, a u skladu s usmjerenjima prostornog razvoja i dokumentima prostornog uređenja, dok bi se financiranje osiguralo iz državnog proračuna Republike Hrvatske te iz Mehanizma za oporavak i otpornosti.“ | / |
| Provedbeni mehanizam E.1 . Poboljšanje povezanosti ruralnih područja s tržištem/str. 40.  Predlaže se sljedeću rečenicu izmijeniti tako da glasi: „Teritorijalna ulaganja koordinirat će se u prvom redu kroz mehanizme suradnje predložene ovim dokumentom te ostalim strategijama regionalnog i teritorijalnog razvoja, a u skladu s dokumentima prostornog uređenja." | / |
| Provedbeni mehanizam F.2. Razvoj središnjeg poljoprivrednog informacijskog sustava i centra znanja/str.45.  U Opis dodati obvezu uspostave prostornih baza/skupova podataka/evidencija, primjerice o kategorijama poljoprivrednog zemljišta i programima raspolaganja, na način da se omogući prikaz na interaktivnoj karti/geoportalu, kao i povezivanje i razmjena s informacijskim sustavima prostornog uređenja, zaištite prirode i okoliša, nepokretne kulturne baštine i dr. sukladno Zakonu o Nacionalnoj infrastrukturi prostornih podataka (Narodne novine, broj 56/13, 52/18 i 50/20) te jednostavno korištenje pri izradi prostornih planova. U veze s razvojnim potrebama dodati — unaprijediti sudjelovanje poljoprivrednog sektora u izradi prostornih planova, kao i drugih dokumenata koji se izrađuju pozivom na posebne zakone koji ureduju strateški. ruralni i regionalni razvoj. | / |
| Mjere ublažavanja utjecaja provedbe Strategije na sastavnice okoliša i čimbenike u okolišu/str.56.  Predlaže se u odgovarajuće rubrike tablice dodati moguće negativne utjecaja okrupnjavanja poljoprivrednog zemljišta, usitnjavanja makije i kamena (drobljenje) u svrhu osnivanja vinograda, maslinika. voćnjaka na: tradicijski krajobraz, suhozidine strukture, manje tradicijske čestice i poteze šumskih sastojina, putova, te predložiti mjere zaištite. | Strateška studija je usklađena sa Strategijom razvoja na način da je procijenjen utjecaj provedbenog mehanizma B.5. Unaprjeđenje upravljanja poljoprivrednim zemljištem na sastavnice okoliša. Nadalje, mehanizmom B.3. je predviđenointegrirano upravljanje krajobrazom. – što je prepoznato kao pozitivan utjecaj na kulturnu baštinu, nematerijalnu baštinu i antropogene karakteristike krajobraza. |
| Odnos Strategije s drugim odgovarajućim strategijama, planovima i programima, Tablica 2.1 Popis analiziranih strategija, planova i programa na nacionalnoj razini te usporedba njihovih ciljeva s ciljevima koji se odnose na Strategiju - Strategija prostornog razvoja Republike Hrvatske (Narodne novine, broj 106/17)/str.15.  Predlaže se u tablici navesti opći cilj Strategije prostornog razvoja Republike Hrvatske: „Uravnotežen i održiv prostorni razvoj na principima teritorijalne kohezije u funkciji poboljšanja kvalitete života i ublažavanja depopulacijskih trendova, uz očuvanje identiteta prostora“.  U tablici također navesti Nacionalnu razvojnu strategiju Republike Hrvatske do 2030. godine (Narodne novine, broj 13/21) i Integrirani nacionalni energetski i klimatski plan za Republiku Hrvatsku za razdoblje od 2021 . do 2030. godine (Vlada Republike Hrvatske, 27. prosinca 2019.).  Ovim prijedlogom se dopunjava sagledavanje problematike u odnosu na prostorni razvoj, te cjelovitije sagledavanje ciljeva i mjera koje su vezane uz klimatske promjene i energetski sektor. Neovisno o fazi izrade predmetnih dokumenata ne smije se zanemariti činjenica da je donesena Nacionalna razvojna strategija Republike Hrvatske do 2030. godine. | Primjedba se prihvaća te se poglavlje 2 *Odnos Strategije s drugim odgovarajućim strategijama, planovima i programima* ažuriralo na način da se u Tablici 2.1 *Popis analiziranih strategija, planova i programa na nacionalnoj razini te usporedba njihovih ciljeva s ciljevima koji se odnose na Strategiju* unutar opisa *Strategije prostornog razvoja Republike Hrvatske (NN 106/17)* naveo njen opći cilj. Također, u nastavku tablice dodatno su obrađeni *Nacionalna razvojna strategija Republike Hrvatske do 2030. godine (NN 13/21)* i *Integrirani nacionalni energetski i klimatski plan za Republiku Hrvatsku za razdoblje od 2021 . do 2030. godine* na način da je utvrđen njihov odnos s predmetnom Strategijom. |
| 3.2.4.7 Poljoprivredne površine i 3.2.4.8 Bonitetne klase zemljišta/str.40. do 44.  U navedenim poglavljima nisu ustanovljeni odnosi prema korištenju zemljišta prema Arkodu, niti iskazane površine po podacima kategorija sukladno Zakonu o poljoprivrednom zemljištu (Narodne novine, broj 20/18, 115/1 8 i 98/19) te posebno Pravilniku o mjerilima za utvrđivanje osobito vrijednog obradivog (P1) i vrîjednog obradivog (P2) poljoprivrednog zemljišta (Narodne novine, broj 23/19) već su površine iskazane prema raznim izvorima. Na taj se način izbjegava utvrditi činjenica da se za izradu prostornih planova od nadležnih tijela (Ministarstvo poljoprivrede; Hrvatski centar za poljoprivredu, hranu i selo, Zavod za tlo) ne mogu dobiti službeni podaci sukladno važećim zakonskim i podzakonskim propisima, da su podaci koji se koriste zastarjeli i neprecizni te je upitna njihova upotrebljivost, što u konačnici rezultira prostorno-planskim rješenjima koja nisu optimalna niti dovoljno detaljna. Iz takvog stanja proizlazi potreba definiranja zasebnog cilja i provedbenih mehanizama u samoj Strategiji — hitne revizije podataka o poljoprivrednom zemljištu. Ministarstvo poljoprivrede i Hrvatski centar za poljoprivredu, hranu i selo, Zavod za tlo moraju biti određeni kao nositelji i koordinatori provedbe aktivnosti u smislu ostvarenja cilja. Potrebno je također staviti posebno napomene u odgovarajućim poglavljima Strategije i Strateške studije.  Prijedlogom se ukazuje na nedostatke u sustavu planiranja i upravljanja poljoprivrednim zemljištem u dijelu koji se reflektira na sustav prostornog planiranja i uređenja. Posljedično s primjedbom na Stratešku studiju očekuje se definiranje zasebnog cilja i provedbenih mehanizama u samoj Strategiji — hitne revizije podataka o poljoprivrednom zemljištu. U dijelu teksta na str. 42. „S obzirom na činjenicu da u Hrvatskoj ne postoje odgovarajući podaci o rasprostranjenosti i površini pojedinih prostornih kategorija korištenja zemljišta, odnosno na činjenicu da su u prostornim planovima Županija korištene različite metode za bonitetno vrednovanje zemljišta te da takvi podaci o površini prostornih kategorija nisu usporedivi“ navodimo da o zahtjevu Ministarstva poljoprivrede, KLASA : 350-01 /18- 01/75, URBROJ: 531 -05-1 -18-6 od 10. svibnja 2018., povodom Odluke o izradi Državnog plana prostornog razvoja: „Hrvatski centar za poljoprivredu, hranu i selo, Zavod za tlo utvrđivati će vrednovanje (bonitiranje) poljoprivrednih zemljišta“. Nadalje, u odnosu na osvrt na podatke iz prostornih planova županija - detaljnije podatke (uz posebnu napomenu o ne/ažumosti), o poljoprivrednom zemljištu treba potražiti u prostornim planovima uređenja općina i gradova. | U izradi strateške studije su korišteni referentni i recentni podaci te je na stranici 44. navedeno *S obzirom na činjenicu da u Hrvatskoj ne postoje odgovarajući podaci o rasprostranjenosti i površini pojedinih prostornih kategorija korištenja zemljišta, odnosno na činjenicu da su u prostornim planovima Županija korištene različite metode za bonitetno vrednovanje zemljišta te da takvi podaci o površini prostornih kategorija nisu usporedivi u nastavku se rasprostranjenost prostornih kategorija korištenja zemljišta i njihova površina prikazuje na temelju karte pogodnosti tla za obradu.*  Nadalje, strategijom su predviđeni provedbeni mehanizmi B.2. Poboljšani pristup okolišnim i agro-klimatskim podacima i B.5. Unaprjeđenje upravljanja poljoprivrednim zemljištem kojima se stvara osnova za uspostavu potrebne baze podataka. |
| 3.2.11 Krajobrazne značajke/str.70.  Uz sliku 3.47 krajobrazne regije Republike Hrvatske treba navesti važeću Strategiju Prostornog razvoja Republike Hrvatske. S obzirom na to da je tema slike 3.47 krajobrazne regije, istog autora (Bralić, 1995.) sadržana i u važećoj Strategiji prostornog razvoja Republike Hrvatske, prikaz 1 .10, str. 19. tiskanog oblika (Narodne novine, broj 106/17), treba navodití važeću Strategiju Prostornog razvoja Republike Hrvatske. | Navedeni izvor je vezan na dokument u kojem se slika nalazi, te svako daljnje navođenje i korištenje te slike treba biti navedeno na ovaj način. |
| 4.3 Zarastanje poljoprivrednog zemljišta/str.79.  Tekst: ,.Vezano na problem deagrarizacije i deruralizacije pojavljuje se i problem zarastanja poljoprivrednog zemljišta odnosno sukcesija šuma na poljoprivrednim površinama.“ predlaže se dopuniti na način: „Vezano ma problem deagrarizacije i deruralizacije pojavljuje se i problem zarastanja poljoprivrednog zemljišta odnosno sukcesija šuma na poljoprivrednim površinama, što zatim ima za posljedicu i plansko i institucionalno preklapanje i aspiracije prema istim površinama za šumsko ili poljoprivredno gospodarenje.“.  Sukcesija naglašava jedan stalan problem između dviju gospodarskih grana - šumarstva i poljoprivrede koji vrlo često posežu i polažu prava na iste površine, što otežava razgraničenje i određivanje namjene i režima korištenja tijekom izrade prostornih planova svih razina. Nepobitna je činjenica da se odnosi tih površina kroz povijest stalno mijenjaju — postavlja se pitanje koja se polazna (vremenska) točka uzima kao reper za tumačenje odnosa. | Komentar se uvažava te je rečenica „Vezano na problem deagrarizacije i deruralizacije pojavljuje se i problem zarastanja poljoprivrednog zemljišta odnosno sukcesija šuma na poljoprivrednim površinama.“ dopunjena na način: „Vezano ma problem deagrarizacije i deruralizacije pojavljuje se i problem zarastanja poljoprivrednog zemljišta odnosno sukcesija šuma na poljoprivrednim površinama, što zatim ima za posljedicu i plansko i institucionalno preklapanje i aspiracije prema istim površinama za šumsko ili poljoprivredno gospodarenje.“ |
| 5. Okolišne značajke područja na koja provedba Strategije može značajno utjecati/str.91.  Predlaže se u odgovarajuće rubrike tablice dodati moguće negativne utjecaje okrupnjavanja poljoprivrednog zemljišta, usitnjavanja makije i kamena (drobljenje) u svrhu osnivanja vinograda, maslinika, voćnjaka na: tradicijski krajobraz, suhozidine strukture, manje tradicijske čestice i poteze šumskih sastojina, putova. te predložiti mjere zaištite. | Strateška studija je usklađena sa Strategijom razvoja na način da je procijenjen utjecaj provedbenog mehanizma B.5. Unaprjeđenje upravljanja poljoprivrednim zemljištem na sastavnice okoliša. Nadalje, mehanizmom B.3. je predviđenointegrirano upravljanje krajobrazom. – što je prepoznato kao pozitivan utjecaj na kulturnu baštinu, nematerijalnu baštinu i antropogene karakteristike krajobraza. |
| 7.1.1 Bioraznolikost i zaštićena područja prirode/str.97.  7.1.3. Tlo i poljoprivredno zemljište/str.100.  Predlaže se preispitati utjecaj mehanizma C.4. Utjecaj mehanizma E.3 u smislu održavanja, unapređivanja i povratka tradicionalnim oblicima gospodarenja tlom i poljoprivrednim zemljištem potrebno je ocijeniti pozitivnim i značajnim, a ne neutralnim.  Ukoliko mehanizam C.4. Razvoj poljoprivredno-prehrambenih logističkih centara sadrži određivanje i gradnju centara, ima prostomu komponentu, a zatim i utjecaj koji ne može biti ocijenjen kao neutralan.  S obzirom na značajnu vezu tradicionalnih oblika poljoprivrednih djelatnosti i turizma potrebno je pozitivno ocijeniti tu vezu i ocijeniti pozitivnim (a ne neutralnim) utjecaj mehanizma E.3 u smislu održavanja, unapređivanja i povratka tradicionalnim oblicima gospodarenja tlom i poljoprivrednim zemljištem. | U opisu mehanizma C.3. (prijašnji C.4) je navedeno Odluke o opsegu ulaganja, uključujući lokaciju, dimenzije, ponudu usluga i modele vlasništva i upravljanja temeljit će se na dubinskoj procjeni regionalne proizvodnje te potencijala i potreba tržišta, uključujući i one institucionalnih kupaca (npr. škole, bolnice, menze u poduzećima, itd.). S obzirom da u ovom trenutku nije poznat smještaj logističkih centara smatra se da nema prostornu komponentu te utjecaj na strateškoj razini ostaje procijenjen kao neutralan.  Iz provedbenog mehanizma E.3. nije vidljiv pozitivan utjecaj na gospodarenje tlom i poljoprivrednim zemljištem te se ovaj komentar ne uvažava. |
| 10. Praćenje stanja okoliša/str.122.  Predlaže se uvesti novu kategoriju praćenja stanja na razini uspostavljenog informacijskog sustava — podataka o poljoprivrednom zemljištu i pratiti promjene. Za sva propisana praćenja u poglavlju odrediti učestalost (mjesečno, polugodišnje, godišnje i sl.) te jedinicu uzorkovanja (po ha, po županiji, po vrsti proizvodnje, po vrsti tla i sl.).  S obzirom na značaj ustanovljavanja baze podataka smatra se da je istovremeno nužno pratiti procjenu tih podataka u svrhu planiranja budućih mjera, te u svrhu izrade sljedeće generacije strateških i provedbenih dokumenata. | Komentar se ne uvažava jer na razini strategije nije potrebno propisivati detalje način uzorkovanja niti učestalost uzorkovanja već će se isti definirati detaljnijim planovima. |

# Davor Božinović, dr.sc.

MINISTARSTVO UNUTARNJIH POSLOVA

KLASA: 011-02/21-03/159

URBROJ: 511-01-152-21-7

Zagreb, 21.travanja 2021.

|  |  |
| --- | --- |
| Primjedba | Odgovor |
| Vezano uz Vaš dopis, broj i datum gornji, kojim ste nas zatražili mišljenje na Stratešku studiju o utjecaju na okoliš Strategije poljoprivrede za razdoblje od 2020. do 2030. godine objavljenu na web stranicama Vašeg Ministarstva, dostavljamo Vam mišljenje kako slijedi:  Na stranici 7 u Tablici 1.3 *Prikaz provedbenih mehanizama,* provedbeni mehanizam B.4. *Poboljšanje pristupa vodi za navodnjavanje i učinkovitost njezine uporabe,* drugom odlomku, u drugoj rečenici predlažemo riječi: „osjetljivi na utjecaje i rizike klimatskih promjena“ zamijeniti riječima: „ranjiviji na utjecaje klimatskih promjena“ tako da ista sada glasi: „Ključni podsektori na koje će se usmjeriti ulaganja su oni ranjiviji na utjecaje klimatskih promjena (npr. industrijski usjevi) te oni čiji uzgoj ovisi o pristupu vodi za navodnjavanje (npr. voće i povrće)." budući da rizik uvijek postoji (visok ili nizak), rizik nema učinke te ga ne možemo prevenirati. | Primjedba se ne odnosi na Stratešku studiju. |
| Na stranici 39. u Poglavlju 3.2.4.6. *Erozija tl*a kroz cijeli tekst predlažemo riječi: „svojim korijenovim sistemom“ zamijeniti riječima: „svojim korijenskim sustavom . | Komentar se ne uvažava. |
| Na stranici 68. u Poglavlju 3.2.10 *Stanovništvo i zdravije ljudi,* naslov *Zdravlje ljudi,* predlažemo zadnju rečenicu: „Detaljnije o opasnosti i riziku od poplava napisano je U Poglavlju 3.2.5.4.“ zamijeniti rečenicom: „Detaljnije o opasnosti i vjerojatnosti pojave poplava napisano je u Poglavlju 3.2.5.4." budući da, sukladno definiciji rizika (odnos posljedice nekog događaja i vjerojatnost njegovog izbijanja), rizik nema učinke već pokazuje posljedice u odnosu na vjerojatnost, kao i s obzirom da poplave nisu rizici već pojave 'vezane za vjerojatnost | Komentar se uvažava. |
| Na stranici 84. u Poglavlju 4.6.1 *Poplave* predlažemo prvu rečenicu: „Poplave su prirodni fenomeni koji se rijetko pojavljuju i čije se pojave ne mogu izbjeći." zamijeniti rečenicama: „Poplava je pojava privremenog prekrivanja terena Vodom koji uobičajeno nije njome prekriven. Rijetko se pojavljuju i ne mogu se izbjeći, a često mogu rezultirati ljudskim gubitcima, Velikim materijalnim štetama, devastìranjem kulturnih dobara i ekološkim štetama." budući da postoji Više uzroka nastanka poplava, a mogu se podijeliti na prirodne poplave i poplave nastale ljudskim čimbenicima. | Primjedba se prihvaća te je u poglavlju 4 .6.1 *Poplave* rečenica koja je glasila*:*  *„ Poplave su prirodni fenomeni koji se rijetko pojavljuju i čije se pojave ne mogu izbjeći."*  Zamijenjena i sada glasi:  *„Poplava je pojava privremenog prekrivanja terena Vodom koji uobičajeno nije njome prekriven. Rijetko se pojavljuju i ne mogu se izbjeći, a često mogu rezultirati ljudskim gubitcima, Velikim materijalnim štetama, devastìranjem kulturnih dobara i ekološkim štetama."* |
| Na stranici 85. u Poglavlju 4.6.2 *Suša,* u drugom odlomku, u prvoj rečenici riječi: „prirodnih katastrofa“ predlažemo zamijeniti riječima: „katastrofa uzrokovanih prirodnim prijetnjama“ tako da ista sada glasi: „U razdoblju 1980.—1993. godine, na sušu je otpadalo 42 % materijalnih šteta svih katastrofa uzrokovanih prirodnim prijetnjama.“ budući da ne postoje prirodne katastrofe nego katastrofe uzrokovane prirodnim prijetnjama | Primjedba se prihvaća te je u poglavlju 4.6.2 *Suša* izraz „prirodnih katastrofa“ zamijenjen izrazom „katastrofa uzrokovanih prirodnim prijetnjama“. |
| Na stranici 87. u Poglavlju 4.6.3 *Toplinski* stres, u drugom odlomku, u prvoj rečenici predlažemo riječ. „toplotni“ zamijeniti riječju: „toplinski“. | Primjedba se prihvaća te je u poglavlju 4.6.3 *Toplinski* stres riječ „toplotni“ zamijenjena riječju: „toplinski“. |
| Na stranici 97. u Poglavlju 7.1.1 *Bioraznolikost i zaštićena područja prirode,* Opis utjecaja za mehanizme B.4, E.1., u drugoj alineji riječi: „Faktori koji utječu na rizik od zaslanjivanja“ predlažemo zamijeniti riječima: „Čimbenici koji utječu na vjerojatnost pojave zasIanjivanja tla“ budući da rizik nema učinke te ga ne možemo prevenirati. | Primjedba se prihvaća te ja u poglavlju 7.1.1. *Bioraznolikost i zaštićena područja prirode* rečenica „Faktori koji utječu na rizik od zaslanjivanja“ zamijenjena riječima: „Čimbenici koji utječu na vjerojatnost pojave zasIanjivanja tla“. |
| Navedenu izmjenu predlažemo učiniti i u Poglavlju 11.4.1. *Mogući pojedinačni utjecaji Strategije,* Tablici 11.5 Ocjena pojedinačnih utjecaja na područja ekološke mreže prema mehanizmima, u tekstu opisa utjecaja za Aktivnost *B.4 Poboljšanje pristupa vodi* za *navodnjavanje učinkovitost njezine uporabe* (stranica 97.), kao i u Netehničkom sažetku Strateške studija o utjecaju na okoliš Strategije poljoprivrede za razdoblje 2020. do 2030. | Primjedba se prihvaća te ja u poglavlju11.4.1. *Mogući pojedinačni utjecaji Strategije,* Tablici 11.5 Ocjena pojedinačnih utjecaja na područja ekološke mreže prema mehanizmima, u tekstu opisa utjecaja za Aktivnost *B.4 Poboljšanje pristupa vodi* za *navodnjavanje učinkovitost njezine uporabe* (stranica 97.) rečenica „Faktori koji utječu na rizik od zaslanjivanja“ zamijenjena riječima: „Čimbenici koji utječu na vjerojatnost pojave zasIanjivanja tla“. |
| Na preostali dio teksta, sa stajališta nadležnosti i djelokruga ovog Ministarstva, nemamo primjedbi. | / |
|  |  |

# Ivana Dukši, mag.biolog.

VARAŽDINSKA ŽUPANIJA

UPRAVNI ODJELA PROSTORNO UREĐENJE, GRADITELJSTVO I ZAŠTITU OKOLIŠA

KLASA: 351-03/21-01/17

URBROJ: 2186/1-08/3-21-2

Varaždin, 23.travanja 2021.

|  |  |
| --- | --- |
| Primjedba | Odgovor |
| Upravni odjel za prostorno uređenje, graditeljstvo i zaštitu okoliša Varaždinske županije zaprimio je dana 30. ožujka 202 l . godine od Ministarstva poljoprivrede podnesak kojim se traži dostava mišljenja o Strateškoj studiji o utjecaju na okoliš Strategije poljoprivrede za razdoblje od 2020. do 2030. godine.  Uvidom u Stratešku studiju o utjecaju na okoliši Strategije poljoprivrede za razdoblje od 2020. do 2030. godine, utvrđeno je da je glavni razlog izrade strukturna podjela poljoprivredno-prehrambenog sektora u Hrvatskoj koja proizlazi iz zahtjeva za učinkovitijim korištenjem javnih sredstava, uz bolje usmjeravanje poljoprivrednih sredstava i potpora za ruralni razvoj, a sve u cilju proizvodnje veće količine visokokvalitetne hrane, održivom upravljanju prirodnim resursima, poboljšanju kvalitete života te povećanju zaposlenosti u ruralnim područjima.  Poljoprivreda Varaždinske županije je ograničena u pogledu produktivnosti i konkurentnosti za Europskom Unijom. Ograničenja se odnose na prirodne čimbenike gdje spadaju zone "osjetljive" na nitrate i zone sanitarne zaštite izvorišta podzemne vode, a u konteksti Nitratne direktive čije je pridržavanje posebno važno. Naime korištenje mineralnih gnojiva i pesticida koji sadrže velike količine dušika direktno se utječe na onečišćenje tla i podzemnih voda. Provedbom Strategije poljoprivrede za razdoblje od 2020. do 2030. godine predviđa se poticanje smanjenja uporabe mineralnih gnojiva i pesticida čime se stvaraju preduvjeti za ublažavanje ovog okolišnog problema u Varaždinskoj županiji, a i šire..  Slijedom toga, Upravni odjel za prostorno uređenje, graditeljstvo i zaštitu okoliša Varaždinske županije, temeljem članka 23. stavak 2. Uredbe o strateškoj procjeni utjecaja strategije, plana i programa na okoliš („Narodne novine“ broj: 3/17) daje mišljenje da nema dodatnih prijedloga ili primjedbi na Stratešku studiju o utjecaju na okoliš Strategije poljoprivrede za razdoblje od 2020. do 2030. godine | / |

# Tomislav Ćorić, dr.sc.

MINISTARSTVO GOSPODARSTVA I ODRŽIVOG RAZVOJA

KLASA: 351-03/21-01/710

URBROJ: 517-05-1-1-21-6

Zagreb, 26.travanja 2021.

|  |  |
| --- | --- |
| Primjedba | Odgovor |
| U poglavlju strateške studije 6. Ciljevi zašite okoliša uspostavljeni po zaključivanju međunarodnih ugovora i sporazuma, koji se odnose na Strategiju (stranica 93.) potrebno je pod međunarodnim dokumentima navesti i na odgovarajući način obraditi i Strategiju EU-a za Bioraznolikost do 2030. godine kao i Strategiju „Od polja do stola“, osim ukoliko se ne smatra da su obje strategije dio Europskog zelenog plana, što vjerojatno nije slučaj, jer se na istoj stranici iznad tablice navodi: „Strategija poljoprivrede 2020.-2030. uzima u obzir strateške smjerove određene zakonodavnim prijedlozima koje je Europska komisija iznijela za zajedničku poljoprivrednu politiku u budućem programskom razdoblje od 2021. do 2027. te sve aktivnosti planirane ovim dokumentom moraju biti u skladu s novim smjerovima EU-a u okvirima zelenog plana i Strategije „Od polja do stola“ te „Strategije o bioraznolikosti““. U nazivu Tablice 6.1. treba brisati tekst „smanjenja stakleničkih plinova“ jer se Tablica 6.1 . odnosi na dokumente koji se odnose na problematiku puno širu od problematike klimatskih promjena. | Primjedba se uvažava te su u poglavlju strateške studije 6. Ciljevi zašite okoliša uspostavljeni po zaključivanju međunarodnih ugovora i sporazuma, koji se odnose na Strategiju dodatno obrađene Strategija „Od polja do stola“ i „Strategija o bioraznolikosti.  U nazivu Tablice 6.1. brisan je tekst „smanjenja stakleničkih plinova“ pa naziv tablice koji je glasio:  *Tablica 6.1 Popis međunarodnih dokumenata na čijim se ciljevima temelje ciljevi smanjenja stakleničkih plinova predmetne Strategije*  Sada glasi:  *Tablica 6.1 Popis međunarodnih dokumenata na čijim se ciljevima temelje ciljevi predmetne Strategije.* |
| U poglavlju strateške studije 8.2. *Mjere ublažavanja utjecaja provede Strategije n*a *sastavnice okoliša i čimbenike u* *okolišu* (stranice 128. i 130.) *Ekološka mreža* na kraju prve i treće mjere ublažavanja koje se odnose na mehanizme iz Strategije B.4. i E.1 . i na kraju mjere kraja se odnosi na mehanizme C.4. i E.1. dodati oznaku „\*“ i ispod tablice dodati obrazloženje oznake odnosno opasku „\* Propisane mjere ublažavanja utjecaja na ciljeve očuvanja i cjelovitost područja ekološke mreže ne isključuju obavezu ocjene prihvatljivosti za ekološku mrežu strategija, planova i programa i/ili zahvata (planiranje i izgradnja sustava navodnjavanja, poljoprivredno — prehrambenih logističkih centara i slično)“. | Primjedba se prihvaća, te je u poglavlju strateške studije 8.2. *Mjere ublažavanja utjecaja provede Strategije n*a *sastavnice okoliša i čimbenike u* *okolišu* (stranice 128. i 130.) *Ekološka mreža* na kraju prve i treće mjere ublažavanja koje se odnose na mehanizme iz Strategije B.4. i E.1 . i na kraju mjere kraja se odnosi na mehanizme C.4. i E.1*.* dodana oznaka „\*“ i pojašnjenje koje glasi : „\* Propisane mjere ublažavanja utjecaja na ciljeve očuvanja i cjelovitost područja ekološke mreže ne isključuju obavezu ocjene prihvatljivosti za ekološku mrežu strategija, planova i programa i/ili zahvata (planiranje i izgradnja sustava navodnjavanja, poljoprivredno — prehrambenih logističkih centara i slično)“. |
| U istom poglavlju strateške studije (stranica 130.), mjeru koja glasi „U ranim fazama planiranja i razvoja projekta te definiranja tehničkih mjera, odnosno prilikom pripreme projektne dokumentacije (koncepcijskih rješenja, predinvesticijskih studija i dr.) provesti analizu isplativosti planiranih zahvata. uzimajući u obzir negativne utjecaje na ugrožene vrste i staništa, odnosno temeljne vrijednosti zaštićenih područja. Pritom uključiti i usluge ekosustava kao validnu mjeru prilikom donošenja odluka o financijskoj isplativosti.“ izmijeniti na način da glasi „U ranim fazama planiranja i razvoja projekta te definiranja tehničkih mjera, odnosno prilikom pripreme projektne dokumentacije (koncepcijskih rješenja, predinvesticijskih studija i dr.) provesti analizu isplativosti planiranih zahvata, uzimajući u obzir negativne utjecaje na ugrožene vrste i staništa, te ciljne vrste i ciljne stanišne tipove područja ekološke mreže i temeljne vrijednosti zaštićenih područja. Pritom uključiti i usluge ekosustava kao validnu mjeru prilikom donošenja odluka o financijskoj isplativosti“. Izmjena ove mjere nužna je kako bi se obuhvatilo i ciljne vrste i ciljne stanišne tipove, a ne samo ugrožene i rijetke. Zaštićena područja prema Zakonu o zaštiti prirode („Narodne novine“, broj 80/13, 15/18, 14/19 i 127/19) ne obuhvaćaju područja ekološke mreže već se pojam odnosi na kategorije zaštite iz članka 111. | Primjedba se prihvaća te se mjera koja je glasila:  *„U ranim fazama planiranja i razvoja projekta te definiranja tehničkih mjera, odnosno prilikom pripreme projektne dokumentacije (koncepcijskih rješenja, predinvesticijskih studija i dr.) provesti analizu isplativosti planiranih zahvata, uzimajući u obzir negativne utjecaje na ugrožene vrste i staništa, odnosno temeljne vrijednosti zaštićenih područja. Pritom uključiti i usluge ekosustava kao validnu mjeru prilikom donošenja odluka o financijskoj isplativosti.“*  Korigirala i sada glasi:  *„U ranim fazama planiranja i razvoja projekta te definiranja tehničkih mjera, odnosno prilikom pripreme projektne dokumentacije (koncepcijskih rješenja, predinvesticijskih studija i dr.) provesti analizu isplativosti planiranih zahvata, uzimajući u obzir negativne utjecaje na ugrožene vrste i staništa, te ciljne vrste i ciljne stanišne tipove područja ekološke mreže i temeljne vrijednosti zaštićenih područja. Pritom uključiti i usluge ekosustava kao validnu mjeru prilikom donošenja odluka o financijskoj isplativosti.“* |
| U poglavlju strateške studije 11.5. *Mjere ublažavanja negativnih utjecaja planiranih aktivnosti na ciljeve očuvanja i cjelovitost područja ekološke mreže* (stranica 145.) na kraju prve i treće mjere ublažavanja koje se odnose na mehanizme iz Strategije B.4. i E. 1. i mjere koja se odnosi na mehanizam C.4. i E.1 . dodati oznaku \* i ispod tablice dodati obrazloženje oznake odnosno opasku „\* Propisane mjere ublažavanja utjecaja na ciljeve očuvanja i cjelovitost područja ekološke mreže ne isključuju obavezu ocjene prihvatljivosti za ekološku mrežu strategija, planova i programa i/ili zahvata (planiranje i izgradnja sustava navodnjavanja, poljoprivredno prehrambenih logističkih centara i slično)“. Navedeno treba na odgovarajući način ugraditi i u ne-tehnički sažetak strateške studije. | Primjedba se prihvaća, te je u poglavlju strateške studije 11.5. *Mjere ublažavanja negativnih utjecaja planiranih aktivnosti na ciljeve očuvanja i cjelovitost područja ekološke mreže* (stranica 145.) na kraju prve i treće mjere ublažavanja koje se odnose na mehanizme iz Strategije B.4. i E. 1. i mjere koja se odnosi na mehanizam C.4. i E.1 . dodana oznaka „\*“ i pojašnjenje koje glasi : „\* Propisane mjere ublažavanja utjecaja na ciljeve očuvanja i cjelovitost područja ekološke mreže ne isključuju obavezu ocjene prihvatljivosti za ekološku mrežu strategija, planova i programa i/ili zahvata (planiranje i izgradnja sustava navodnjavanja, poljoprivredno — prehrambenih logističkih centara i slično)“. |
| U poglavlju strateške studije *2. Odnos Strategije s drugim odgovarajućim strategijama, planovima i programima* nužno je detaljnije analizirati povezanost Strategije i Strategije prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu („Narodne novine“, broj 46/20). Studija ne navodi dostatnu količinu podataka. Ukupno je 40 mjera prilagodbe u kojima je ministarstvo poljoprivrede nositelj ili su-nositelj mjere. | Strategija prilagodbe klimatskim promjenama u RH spada u skupinu tzv. horizontalnih strategija odnosno strategija koje imaju međusektorski karakter pa Zakon o klimatskim promjenama i zaštiti ozonskog sloja propisuje usklađivanje svih razvojnih strategija sa Strategijom prilagodbe klimatskim promjenama u RH. U poglavlju 2 *Odnos Strategije s drugim odgovarajućim strategijama, planovima i programima* Strateške studije utvrđena je usklađenost Strategije poljoprivrede i Strategije prilagodbe.  Budući da provođenje Strategije poljoprivrede ne isključuje provođenje drugih strategija, Strateška studija u fokus je stavila sektor poljoprivrede, odnosno mjere koje su propisane izravno za ovaj sektor, i izravne posljedice koje isti trpi od klimatskih promjena. Strateška studija stoga izbjegava ponavljanje mjera koje su već navedene u drugim strategijama, a pridonose prilagodbi. |
| U poglavlju strateške studije *3.2.9.2. 1. Emisija stakleničkih plinova* podatke iz 2015. je potrebno ažurirati sa zadnjim dostupnim podacima iz 2019. godine prema Izvješću o inventaru stakleničkih plinova na području Republike Hrvatske za razdoblje 1990. — 2019. NIR 2021. | Primjedba se prihvaća te je poglavlje strateške studije 3.2.9.2.1. *Emisija stakleničkih plinova* nadopunjeno sa zadnjim dostupnim podacima iz 2019. godine prema Izvješću o inventaru stakleničkih plinova na području Republike Hrvatske za razdoblje 1990. — 2019. NIR 2021. Podaci sa 2015. godinu proizašli iz Sedmog nacionalnog izvješća RH prema UNFCCC nisu brisani sukladno komentarima članova stručnog povjerenstva prema kojima se navedeno izvješće treba uzeti u obzir. |